
दूवयं श्राबोपदेव विरचित 


[01 
हरि > लीला 
श्रीमद्भागवतकी अनुक्रमणिका रूपा 


परम श्रद्धेय भाईजी श्रीहनुमान प्रसादजी पोद्दार एवं 
श्रीरामकृष्णजो डालमियाकी पावन स्मृतिमें । 


[ इस पुस्तकको सम्पूर्ण अथवा इसके किसी अंशको भी 
प्रकाशित करने, उद्धृत करने या किसी भी 
भाषामें अनुदित करनेका सबको अधिकार है।] 


न्दो भाषान्तर 
श्रीपुदशेनसिंह ‘चक्रः 


प्रकाशक 
सत्‌ शास्त्र प्रकाशन 
श्रीकृष्ण-जन्मस्थान-सेवा-संस्थान 
मथुरा-२८१००१ (3३० प्र०) 


प्रकाशन तिथि 
मार्गशीष शुक्ल ५, वि. सं. २०३६ 
२४ नवम्बर, १९७६ 


मुद्रक 
साध्याप्रेस्त 
गांधीनगर, दिल्ली-११००३१ 
प्रथम संस्करण-५०० प्रतियाँ मुल्य-दो रुपये 


यह पुस्तक भारत सरकार द्वारा रियायती मूल्यपर 
उपलब्ध किये गये कागजपर मुद्रित-प्रकाशित है । ge 

आवश्यक निवेदन 


अत्यन्त लीलामय है श्रपना कन्हाई। यह स्वयं कब क्या करेगा, 
इसका तो पता कोई क्या पावेगा , यह भी ठिकाना नहीं कि वह आपसे 
क्या करा डालेगा। 

मुझपर तो बाल्यकालसे ही स्नेह है अनन्त श्रीस्वामी ग्रखण्डानन्द 
सरस्वतीजी महाराजका। मैं उनकी श्रीम-ट्भागवत-कथाका तबसे श्रोता 
हुं, जब वे पं० शान्तनुबिहारी द्विवेदी थे और महराई (ग्राम) रहते थे । 
उस समय तक उन्होंने कुछ संक्षिप्त सप्ताह-कथा भले की हो , श्रीम-द्कागवत- 
का प्रवचन नहीं प्रारम्भ किया था। श्रीमद्धागवतके प्रायः एक अध्यायका 
अथे एक दिनमें-एक घण्टेके लगभग समयमें सुना देनेका उनका क्रम 
घरपर मेरे लिए प्रारम्भ हुआ ओर उनकी माताजी ही दूसरे श्रोताके 
रूपमें थीं । 

अनेक. बार श्रीस्वामौजीके श्रीमुखसे मैंने सम्पूर्ण भागवत-कथा 
सुनी । कथा-प्रसङ्गमें वे स्कन्धोंकी भअध्याय-सङ्गति श्रीवल्लभाचार्यजीके 
अनुसार लगाते हैं और इस प्रसङ्गमें प्रायः बोपदेवजीके इस 
' हरि-लोलामृत' ग्रन्थका नाम लेते हुँ। अतः इस ग्रन्थके प्रति मेरी 
उत्सुकता जागृत होना स्वाभाविक है। 

डा० बालचन्द्रिका पाठक एम. ए., पी. एच. डी. (एटा) ने जब 
डी. लिट्के लिए 'श्रीरामचरितमानस' एवं श्रीमद्धागवतका तुलनात्मक 
अध्ययन' शोधःप्रबन्धके लिए चुना तो आधार-सूचीमें बोपदेवजीका भी 
नाम दिया। फलतः बोपदेवजीके ग्रन्थोंको ढूँढ़नेमें उनकी सहायताके 
उद्देश्यसे मैं भी लगा। इसी प्रयत्नमें यह पुस्तक देखनेका सुअवसर प्राप्त 
हुआ। 

इस पुस्तककी दो प्राचीन प्रतियाँ दो स्थानोंसे छपी मुके प्राप्त हुईं । 
दोनों ही अत्यन्त जीण हैं । अ्रब अप्राप्य हैं । दोनों ही वृन्दावनके श्री पूर्णानन्द 
पुस्तकालय , उड्या बाबाका भाश्रम , दावानल कुण्डमें सुरक्षित हैं। 

इनमें-से एक प्रतिमें पुस्तक का नाम 'हरि-लीला' है और दूसरामें 
' हरि-लीलामृत’ लेकिन इस दूसरी प्रतिकी भी अन्तिम द्वादश स्कन्धको 
पुष्पिका है -- 

इति श्रीभागवते महापुराणे बोपदेव विरचिता 'हरिलीलानुक्रमणी समाप्ता ।' 
अहो नृलोके पीयेत हरि-लोलामृतं वचः ॥ भा. १.१६.८ 

इस प्रकार पुस्तकका नाम 'हरि-लीला' ही सिद्ध होता है । अतः मैंने 
भी यही नाम स्वीकार किया है। 

यहाँ इन दोनों प्रतियोंका परिचय देना ग्रप्रासंगिक न होगा, क्योंकि 
दोनोंके प्रकाशकोंको हस्तलिखित प्रतियाँ ही मिली थीं। दोनोंके पाठोंमें 
बहुत कम अन्तर है । दोनोंमें संस्कृत टीका है। एक ही टीका दोनोंमें है ; 
कितु टीकाकारका नाम दोषों प्रतियोंमें भिन्न-भिन्न है । 

मैंने प्रायः पाठ जिससे लिया है , वह हरिलीलाकी प्रति सं० १६६३ 
वि० में श्रावणी पूणिमाको श्रीदेवकीनन्दन मुद्रणालय वृन्दावनमें छपी थी । 


सम्भवतः बोपदेवने इस नामकी प्रेरणा भी मूलतः श्रीमद्धागवतसे 
पायी थी । 


श्री रांमानुजमतानुयायी श्रीबालकृष्णात्मज श्रीलक्ष्मीनाथजीको 
टिप्पणी पुस्तकमें ही है कि-- ' भट्ट पुरुषोत्तम वेष्णवके पूवंपुरुषोंने अपने 
ओर विद्वानोके देखनेके लिए इस ग्रन्थको प्रतिलिपि की थी । यह एक ही 
प्रति पौराणिक पुरुषोत्तम भट्ट के पास थी । उसे लाकर मैंने श्रीनित्यस्वरूप 
ब्रह्म चारीको देकर मुद्रित कराया ।' यह टिप्पणी संस्कृतमें है । 


' वंगदेशीय ताडास नरेश श्रीवनमाली रायबहादुरकी सम्पूर्ण आथिक 
सहायतासे परमहंस परिब्राजकाचार्य स्वामी श्रीमत्‌ प्रकाशानन्द 
सरस्वती के शिष्य श्रीनित्यस्वरूप ब्रह्मचारीने इस ग्रन्थका सम्पादन किया 
और अपने ही श्रीदेवकीनन्दन मुद्रणालयसे मुद्रित कराया ।' 

इसके संशोधकके स्थानपर पं० श्रोभ।गवताचार्येजीका नाम है। 

प्राचीन बेष्णव ग्रन्थोंके जीर्णोद्धारकी ग्रभीप्सासे श्री नित्यस्वरूप 
ब्रह्मचारी इस प्रकाशन-क्ायमें लगे थे । उन्होंने अनेक ग्रन्थ प्रकाशित किये । 
उसीमें श्रोमद्धागवतकी अष्ट-टीका और यह ' हरि-लीला भी है। 
वृन्दोवनके श्रीपूर्णानन्द पुस्तकालयमें उस अष्ट-टीकाकी अन्तिम जिल्दमें . 
यह पुस्तक भी बंधी है। 

पुस्तकके ऊपरका नाम इस प्रकार है-- 
श्रीबोपदेवकृता 


श्रीहरिलीला 
“श्रीहेसाद्रिकृता--हरिलीला विवेकाऽऽख्यटीकया संवलिता 
पुज्यपाद मंहाष श्रीवेदव्यास प्रणीत 
श्रीमद्भागवत महापुराणानुक्रमणिका रूपा । 
शास्त्र - स्कन्ध - प्रकरणाऽध्याय - वाक्य - पदाऽक्षरेषु 
सप्तस्वाद्याचतुष्काथिधेय प्रतिपादनपरा राजमान्य वष्णवप्रवर 
लहक्कर नगरस्थ पौराणिक तेलंग-सुसुरालंकार भट 
श्रीपुरुषोत्तम शास्त्र सकाशादधिगता। 
इस प्रतिका मुद्रक प्रेस, प्रक शकादि अब कुछ नहीं है । 
दसरी प्रति वाराणसीके प्रसिद्ध संस्कृत प्रकाशक “ चौखम्बा संस्कृत- 
ग्रन्थ माला' द्वारा प्रकाशित है। इसपर ग्रन्थ-संख्या ७१ और नं० ४११ 
पड़ा है। प्रकाशक हैं-श्रीजयकृष्णदास-हरिदास गुप्त । विद्याविलास प्रेस 
बनारस सिटीसे सं० १६६० वि. में यह छपी है। 
इस प्रकार वृन्दावनसे छपी प्रति इस प्रतिसे २३ वर्ष पुरानी है। 
इस पुस्तकपर नामादि इस प्रकार छपे हैं-- 
विद्वच्छिरोमणि श्रीबोपदेवप्रणीतं- 


हरिलीलामृतम्‌ 
श्रीमत्‌ परमहंस शिरोमणि मधुसूदन सरस्वती प्रणीत टीका सहितम्‌ । 
तत्प्रणीत परमहंस प्रियाख्य व्याख्यायुतं श्रीमद्धागवत स्याद्यं पद्यंच । 
नेपालस्थ र।जकोय संस्कृत प्रधान पाठशालाध्यापकः 
साहित्योपाध्यायः पराजुल्युपनामक पण्डितप्रवर 
श्रौ देवी दत्तोपाध्यायेः संसो धितम्‌ । 
पुस्तकके ग्रन्तमे पुष्पिका है-- 
इति श्रीभागवते महापुराणे मधुसुदन सरस्वती विरचितायां 

हरि-लीला टीकायां द्वादश स्कन्धः समाप्तः। 

पुस्तककी आधार-प्रति प्राप्तिका कोई उल्लेख नहीं है। पुस्तकके 

संशोधकसे ही सम्भवतः प्रति मिली है। 

दोनों पुस्तकोंके दो नाम हैं ; कितु ' हरिलीलामृत' की भी अन्तिम 
पुष्पिकामें ' हरि-लीला' नाम ही है। 


सबसे विचित्र बात है कि वृन्दावनसे छपी प्रतिको संस्कृत-टीकाके 
टीकाकारका नाम हेमाद्रि दिया गया है ओर वाराणसीसे छपी 
' हरिलीलामृत' में जो संस्कृत टीका है, उसके टीकाकारका नाम 
श्रीमधुसूदन सरस्वती दिया गया है ; कितु दोनोंमें टीका वही है । अतः 
टीकाकार कौन हें-यह बात संदिग्ध हो गयी है। 

वृन्दावनसे छपी प्रतिमें श्लोकोंको श्लोकोंके रूपमें न देकर पाद- 
पाद खण्डशः दिया गया है और उनके साथ उनकी टीका दी गयी है 

वाराणसीसे छपी प्रतिमें श्‍लोक सम्पूर्ण छपे हें ॥ कहीं-कहीं भनेक 
इलोक एक साथ छपे हैं और तब उनकी टीका दी गयी है । 

दोनों प्रतियोंके मूलमें पाठ-भेद भा थोड़ा है; कितु वृन्दावनकी 
प्रतिका मूल पाठ टीकाके अनुसार है । जब कि वाराणसीको प्रतिका मुल 
भिन्न है और टीकाके परिवतंन होनेसे टीका पृथक्‌ पड़ गयी है। 


मैंने इलोकोंको पदोंमें नही बाँटा। इससे मूलको पढ्नेमें सुविधा 
होती हे । हिन्दी भाषान्तर मैंने संस्कृत टीक्के आधारपर किया है। वह 
टीका हेमाद्रिकी हो या श्रीमधुसूदन सरस्वतीको, अतः कोष्ठककी संख्याएँ 
तथा स्पष्टीकरण संस्कृत टीकाके अनुसार हुँ" । 


सुना तो यह भी गया है कि श्रीबोपदेवजीने श्रीमद्धागवतकी पुरी. 


टीका की थी और उसको प्रति कहीं वृन्दावनमें थी ; कितु उसे किसी 
विदेशीने प्राप्त कर लिया। प्रयत्त करके भी अधिक विवरण नहीं 
मिला। 

श्रीबोपदेवजीकी दूसरी पुस्तक ' मुक्ताफल' है। इसमें बोपदेवजीके 
तो केवल ११ श्लोक हें-ग्रादि-अन्तमें। शेष भागवतके ही श्लोकोंका 
उन्होंने चयन किया है । इसपर भी हेमाद्रिकी टीका है । अत: हरि-लीलाकी 
संस्कृत टीका हेमाद्रिकी ही हो , यह सम्भावना अधिक है। 


* 'हुरिलीला' हेमा द्रिको ्रसन्तताके लिए लिखी गयी । हेमाद्रिने उंसपर टीका न 
की--उससे भ्रीबोपदेवजी सहमत ही होंगे । ग्रतः ग्रन्थका श्रथे टीकाके भ्रनुसार ही | 


उचित है । 

श्रीबोपदेवजी ' चतुवेगे चिन्तामणि’ जेसे घमशास्त्र ग्रन्थके 2 
लेखक हेमाद्रिके समकालीन थे। हेमाद्रिके संतोषके लिए ही उन्होंने 
‹ हरि-लीला' लिखी , यह बात हरि-लीलाके प्रथम इलोकमें ही है । 

बोपदेवजीके मुग्ध-बोध नामक संस्कृतका व्याकरण-ग्रन्थ तथा कवि 
कल्पद्रम आदि अन्य ग्रन्थ भी हँ । भागवत-तत्त्व प्रकट करनेको उन्होंने 
तीन ग्रन्थ लिखे -यह बात संस्कृत टीकाके अन्तमें दी गयी है । इनमें-से एक 
“हरि-लीला' है और दूसरा ' मुक्ताफल' है। 

चिक्रित्साग्रगण्य श्रीकेशवजीके ये पुत्र और भिषक्शिरोमणि 
धनेशजीके शिष्य थे। वरदा नदीके तटपर सार्थ नामक स्थानमें इनका 
जन्म हुआ था। कविकल्पद्रुमके अन्तमें इन्होंने अपना यह परिचय दिया 
है। इनके ग्रन्थोंकी नामावली जो ग्रन्थोमें मिलती है, इस प्रकार 
हे 

१. हरिलीला--इसका नाम हरिलीलामृत , हरिलीलाविवरणम्‌ , 

भागवतस्यातुक्रमणिका भी हे । 

२. मुक्ताफल । 


३. भागवतसार:--इसका नाम मुकुट या भागवतादर्श भी है। 
४. मुग्धबोध व्याकरण । 
५. कविकल्पद्रुम--इसमें धातु पाठ है। 
६. काव्यकामधेनु घातुवृत्ति। 
७, बोपदेव वेद्यशतकम्‌ । इसे शतरलोको भी कहते हैं। 
कुछ भ्रौर ग्रन्थोंकी भी चर्चा संस्कृत-टीकामें इस प्रकार है- 
यस्य व्याकरणे वरेण्य घटनास्फीताः प्रबन्धा दश 
प्रख्याता नव वद्यकेश्य तिथिनिर्धारार्थमेकोऽदूभुतः । 
साहित्ये त्रय एव भागवत-तत्त्वोक्तो त्रयस्तस्य च 
भूगीर्वाणशिरोमणेरिह गुणा: के के न लोकोत्तराः॥ 
बंगलामें लिखे गये संस्कृत साहित्यके. इतिहासमै उसके लेखक 
श्रीजाह्लेवीचरण बी. ए. , बी. एल. महोदयके अनुसार देवगिरिके राजा 


रामचन्द्रका राज्यकाल (१२६०-१२७२ ई०) है । हेमाद्रि राजा रामचन्द्रके 
मन्त्री थे । अतः बोपदेवजीका भी यही समय प्रमाणित होना चाहिये । 

आवश्यक निवेदन ७ 


* मुक्ताफल' तो मिल गया है। उस पर यथावसर विचार होगा । 
भागवतसार या भागवतादर्शकी खोज की जायगी। पाठकोंमें-से यदि 
किन्हींको पता लगे तो वे सूचना देनेकी कृपा करें। 

हिन्दी भाषान्तरके सम्बन्धमें मुझे, कुछ कहना नहीं है। बहुत 
साधारण-सरल भाषान्तर करनेका प्रयत्न किया है मैंने । 

श्रीबोपदेवजी भगवान्‌ विष्णुके नैष्ठिक भक्त एवं उद्भट विद्वान्‌ थे । 
कश्रीमद्भागवतके प्रति उनकी अपार श्रद्धा थौ । उन्होंने भागवतका कितना 
गम्भीर अध्ययन किया था , यह उनके इन ग्रन्थोंसे स्पष्ट हे । 

आशा है , भागवतके प्रेमीजनों एवं विद्वानोंको यह प्रयास , प्रिय 
तथा उपयोगी लगेगा । 

डा० श्रीगोवर्धतनाथ गुक्लने इसका संशोधन किया। इसे देखा; 
कितु वे इतने अपने हे कि आभार उन्हें संकुचित ही करेगा । 

ला --सुदशैन सिह 
श्रावणी पुणिमा-सं० २०३६ 


+ महषि दयानन्दने तो श्रीमद्भागवत ग्रन्थको बोपदेवका लिखा ही मान 
लिया था, जिससे एक बड़े भ्रमका सुत्रपात हो गया -था । भगवान्‌को कोटिशः 
धन्यवाद है कि इस भ्रमका निरसन स्वयं बोपदेवजीके ग्रन्थोंसे ही हो जाता है। 

हरि-लीला 

[ श्रीबोपदेव-कृत ] 
श्रीमदभागवतस्कन्धाऽध्यायार्थादि निरूप्यते । 
विदुषा बोपदेवेन मन्त्रिहेमाद्रितुष्टये ॥ १॥ 


श्रीमद्भागवत, उसके स्कन्ध अध्यायादिका प्रयोजन निरूपण विद्वान्‌ 
बोपदेव (देवगिरि-नरेश रामचन्द्रके) मन्त्री हेमाद्रिको सम्तुष्टिके लिए 
करते हैं । 

आनन्दस्य हरेलीला वक्ता भागवतागमः। 

स्करन्धेद्वादशभिः शाखाः प्रतन्वनु द्विजसेविता: ॥ २॥ 

ग्रानस्दस्वरूप श्रीहरिलीलाका वर्णन करनेवाला महापुराण 
श्रीमद्भागवत द्विजों (ब्राह्मण , क्षत्रिय वेश्यरूपी ग्रयवा भक्तरूपी पक्षियों) 


से सेवित कल्पवृक्ष है । यह द्वादश स्कन्धरूपी अपनी शाखाओंका विस्तार 
किये है । 


सा च द्वितीयदशमे दशधाऽदाशता यथा । 
अत्र सर्गो विसगंश्च स्थानं पोषणमुतयः । 
मन्वन्तरेशानुकथा निरोधो मुक्तिराश्रयः ॥' 
सर्गादयस्तृतीयादि स्कन्धषूक्ता दश क्रमात्‌ ॥ ३-४॥ 


इस लीलाका वर्णन (भागवतके) द्वितीय स्कन्धके दशम ग्रध्यायमें 


“इस प्रकार किया गया है कि-- “इस ग्रन्थमें सर्ग, विसर्ग , स्थान, 


पोषण , अरति मन्वन्तर , ईशानुकथा , निरोध , मुक्ति और श्राश्रयका वर्णन 
है । इनमें-से तृतीय स्कन्धसे प्रारम्भ करके (सगे , बिसर्गादि) दश लक्षण 
क्रमशः (द्वादश स्कन्ध तक) हें । 

'श्रोतुर्वंक्तुश्च लक्ष्माऽऽ्ये द्वितीये श्रवणे विधि: । 

इतीदं द्वादशस्कन्धं पुराणं दश लक्षणम्‌ ॥ ५॥ 

प्रथम स्कन्धमें श्रोता ग्रौर वक्ताका लक्षण है। द्वितीय स्कन्धमें 


` भ्रवण-विधि है । इस प्रकार बारह स्कन्धोंमें महापुराणके दश लक्षण हैं। 

प्रथम स्कन्ध 


प्रथमेऽष्टादशाध्यायास्तत्र प्रकरणत्रयम्‌ । 

त्रि-त्रि-द्वादशभिः लक्ष्यहीनमध्योत्तस त्वतः ॥ ६॥ 

प्रथम स्कन्धमें अठारह अध्याय हैँ*। उनमें तीन प्रकरण हैं। 
(श्रोताके तीन ओर वक्ताके तीन) तीनके क्रमसे छः-छः अध्यायोंमें लक्ष्य 
( श्रोता-वक्ता) हीन , मध्यम और उत्तम कहे गये हें । 

श्रोतारः शौनको व्यासः परीक्षिच्चोत्तमाः क्रमात्‌ । 

वक्तारोऽपि तथा सूतो नारदो शुक इत्यमी ॥ ७॥ 

श्रोताओंमें शौनक , व्यास , परीक्षित क्रमशः उत्तम हें ओर वक्ताओंमें 
सूत , नारद शुकदेवकी श्रेष्ठता भी वसे ही क्रमशः है । 

वैराग्यस्य प्रकर्षण प्रकर्षोऽत्र विवक्षितः । 

तल्लक्षणः परः श्रोतुं वक्तुं चाति संहिताम्‌ ॥ ८॥ 

यहाँ ( श्रोताओं-वक्ताओंकी ) श्रेष्ठता वेराग्यके उत्कबसे बतलाना 
अभीष्ट है। श्रोताओं और वक्ताम्रोंका यह लक्षण ( वेराग्य ) संहिता 
श्रीमद्भागवतके अनुसार है। 

पुराणेष्वितिहासेहि सलक्षणादि निरूपणम्‌ । 

वेदः पुराणं काव्यञ्च प्रभु्ित्रं प्रियेव च॥ ६॥ 

बोधयन्तीति हि प्राहुः त्रिविदू भागवतं पुनः । 

पुराणोंमें , इतिहास(महाभारत)में भी (श्रोता-वक्ताके) लक्षणादि- 
का निरूपण प्राप्त है। स्वामीके समान (आदेश देकर) वेद, मित्रके समान 
(समभाकर) पुराण-इतिहासादि और प्रियाके समान (रसाभिभूत कराके) 


काव्यादि सन्मागंका उपदेश देते हें । ऐसा (नीतिके ग्रन्थोंमें) कहा गया है 
किठु भागवतमें ये तीनों ही शैलियाँ विद्यमान हैं । 


#वत्तंमान सभों प्रतियोंमें उन्तीस ग्रध्याय हैं । श्रीधर स्वामीने भी उन्नीसों 


प्रब्यायों पर टीका को है । किन्तु श्रागे जो इन अध्यायोंका विषय-विवरण है, उनके | 
श्रनुसार बोपदेवजी अध्याय एकादशको ग्रन्थका श्रंग नहीं मानते हें अथवा अध्याय | 


दस प्रोर ग्यारहुको दो अध्याय न मानकर एक ही अध्याय स्वीकार करते हैं । 


CC-O. Nanaji Deshmukh Library, BJP, Jammu. An eGangotri Initiative 


Vinay Avasthi Sahib Bhuvan Vani Trust Donations 
१० हरि-लीला 
प्रकरणाथं पूरा करके अब अध्यायोंका विषय कहते हैं- 
पञ्च प्रश्नाः शौनकस्य सूतस्यात्रोत्तरं त्रिषु ॥१०॥ 
श्रीमद्धागवतके प्रथम स्कन्धके ( प्रथम अध्यायमें ) शोनकके पाँच 
प्रश्‍न हैं*। आगेके तीन ग्रध्यायोंमें सूतजीका उत्तर है। 
अवतारप्रश्‍नयोइच व्यासस्याऽनिवृं तिः कृतात्‌ । 
नारदस्याऽत्र हेतृक्तिः प्रतीत्यर्थं स्वजन्म च ॥११॥ 


**(३) अवतारके प्रश्नका उत्तर, (४) भगवान्‌ व्यासका अपनी कृति 
(महाभारत) से श्रसन्तोष, (५) देर्वाष नारद द्वारा असन्तोषके कारणका 
निरूपण और (६) विश्वास स्थिर करनेके लिए अपने पूर्वजन्म तथा 
वतेमान-जन्म पानेका वर्णन, 
सुप्तघ्नद्रौण्यभिभवः तवस्त्रात्पाण्डवावनम्‌ । 
भीष्मस्य स्वपदप्राप्तिः कृष्णस्य द्वारकागमः ।। १२॥ 


(७) सोते बालकोंको मारनेवाले द्रोणपुत्र अश्वस्थामाका पराभव 
(८) और उसके ब्रह्मास्त्रसे पाण्डवोंकी रक्षा, (९) भीष्मपितामहकी अपने 


पद( मोक्ष )की प्राप्ति, (१०) श्रौकृष्णका ( हस्तिनापुरसे द्वारिका ) लोट 
आता । 


श्रोतुः परीक्षितो जन्म ध्षृतराष्ट्रस्य निर्गमः । 
कृष्णम््यत्यागसूचा ततः पार्थमहापथः ॥१३॥ 
अमूलग्रन्थमें प्रथम स्कन्धके प्रथम अध्यायमें पाँच प्रश्‍न हैं 

„ पुरुषका ऐक[न्तिक कल्याण किसमें है? (श्लोक&)। 

. चित्त निमंल किस प्रकार हो ? (श्लोक ११) 

» श्रीङृष्णके ्रवतारका कारण (श्लोक १२) । 

» भगवानका सुयश (श्लोक १६) | 

› घमं स्वयं किसीकी शरणामें गया ? (श्लोक २२) 


*+कोष्ठकके ग्रंक अध्याय को क्रम संख्या के सूचक हैं भ्रर्थातु किस 
भ्रध्यायकी सुचना संकलित है | 


XS ,० “७ 

प्रथम स्कन्ध ११ 


(४११) मुख्य श्रोता परीक्षितका जन्म, (१२) धृतराष्ट्रका (हस्तिना- 
पुरसे ) निर्गमन, ( १३ ) श्रीकृष्णके मत्येलोकके त्यागकी सूचनाका शोक, 
(१४) उससे पाण्डवोंका महाप्रस्थान अर्थात्‌ देहत्यागके लिए हिमालयको 
महायात्रा , 

भूधर्मयोः कलेर्भीतिः ततस्त्राणं परीक्षिता । 


परीक्षितो ब्रह्मशाप: प्रायोऽस्य शुकसङ्गमः।।१४॥ 
(१५) पृथ्वी और धर्मको कलियुगसे भय, ( १६) उस भयसे 
परीक्षित द्वारा रक्षा, ( १७) परीक्षितको ब्राह्मण-कुमारका शाप, 
(१८) परिणामतः परीक्षितका अनशन और शुकदेवजीका समागम । 

इत्यष्टादशभिः पादरध्यायार्थाः क्रमात्स्मृताः । 

इस प्रकार (इलोकोंके) अठारह पादोंमें क्रमशः अठारह अध्यायोंका 
तात्पर्य बतलाया गया । 

स्वपरप्रतिबर्‍्धोनं स्फीतं राज्यं जहौ नुपः। 

इति वैराग्यदाढर्थोवत्ये प्रोक्ता द्रोणिजयादयः ॥ १५॥ 

**अपने-षरायोंकी बाधासे रहित निविघ्न राज्य राजा परीक्षितने 
त्यागा था। इस प्रकार उनके वेराग्यकी दृढ़ता प्रकट करनेके लिए 
अश्चत्थामाका पराभव एवं ( पाण्डवोंका महाप्रयाण ) वर्णेन किया गया है । 

प्रथम स्कन्ध समाप्त 


श्री मदुभागवतकी वर्तमान प्रतियोंमें यहींसे दी हुई संख्याग्रोंके साथ श्रध्याय- 
संख्याका श्रन्तर पड़ता है । वर्तमान प्रतियोंमें बारहवें ग्रघ्यायमें परीक्षितका जन्म है । 


श्री बोपदेवजीने ग्रध्याय १० (श्रीकृष्णका द्वारिका जाना) श्रौर अध्याय ११ (द्वारिकामें. 


श्रीकृषणका राजोचित सम्मान) को ्रलग-श्रलग न मानकर एक ही श्रध्याय (१० वाँ) 
माना लगता है । ग्रतः संख्या तो मैंने हेमाद्रिके अनुसार ही दी है ; किन्तु यहाँसे 
अध्यायोंकी एक संख्या श्रागेको मानते जायें तो स्कन्धांत तक वर्तमान प्रतियोंकी 
संख्यासे मेल बेठ जायगा । 

##ग्रपने--प्रर्थात्‌ पाण्डयोसे तात्पर्यं है । यदि वे रहते तो उनकी उपस्थितिमें 
परीक्षित राजा हो नहीं सकते थे। उनके महाप्रस्थानके पश्चात्‌ राज्यके एकमात्र 
भ्रधिकारी परीक्षित्‌ ही शेष रहे | पराये--श्रर्थात्‌ शत्रुओंमें केवल ग्रश्वत्थामा रह गयाः 
था जों पराभव पाकर, शस्त्र त्यागकर अज्ञात स्थानको जा चुका था। ग्रतः राज्यमें 
बाधा देनेवाला परीक्षितका कोई ग्रपना श्रथवा पराया शेष नहीं रह गया था । 

द्वितीय स्कन्ध 


द्वितीये श्रवणाङ्गानि ध्यानं श्रद्धा विमशेनम्‌ । 
द्वि-द्वि-षड्भिर्दशाध्याये ध्यानं साधारणे हरेः॥ १॥ 
द्वितीय स्कन्धमें श्रवणके भ ड्र--ध्यान , श्रद्धा और विमशेन (मनन)- 
का वर्णन है। दो, दो और छः--इस प्रकार ( तौन प्रकरणोसे युक्त) दस 
अध्याय (इस स्कन्धमें) हैं। इनमें ध्यान श्रीहरिके साधारण रूपका है। | 
देहेऽसाधारणे जीवेः श्रद्धा श्रोतरि वक्तरि । 
उत्पत्तौ चोपपत्तौ च विम्शस्तत्र देहयोः ॥ २॥ 
(पहिले दो अध्यायोंमें घ्यानका वर्णन है) उसमें भी शरीरमें जो 
असाधारण ( अन्तर्यामी ) चेतग्य है , उसका और जीवका ध्यान है। । 
(दूसरे दो श्रध्यायों अर्थात्‌ तृतीय-चतुर्थ में) श्रोता (शौनककी) तथा वक्ता 
(शुकदेवजी) की श्रद्धाका वर्णन है। उत्पत्ति और उपपत्ति दोंनोंमें देहका 
विमश (विचार) है। - | 
उत्पत्तिरित्रविधाऽऽद्यस्य ूर्तामूर्तान्यभेदतः । | 
उपपत्तिस्त्रधाक्षेपसमाधानप्रयोजनेः ॥ ३॥ | 
(अन्तिम छः अध्यायोंमें पहिले तीनमें उत्पत्तिका विमश है। ) 
उत्पत्ति ( सृष्टि तीन प्रकारको है-देहके मूत्त-अमूत्त तथा इन दोनोंसे | 
भिन्न (अन्य) इस भेदसे तथा (अन्तिम तीन अध्यायोंमें उपपत्तिका विमशं | 
है। ) उपपत्ति भी आक्षेप , समाधान और प्रयोजन - ऐसे तीन भेदोंवाली | 


है ( इसमें भी अष्टममें देहोत्पत्तिमें राजाका आक्षेप ; नवममें उसका 
समाधान और दशममें देहोत्पत्ति के प्रयोजनका निरूपण है। ) 


त्रयाणां दशभिभेदेरित्यध्याया दश क्रमात । | 


(ध्यान, श्रद्धा ओर विमशे ) तीनोंके दस भेद होनेसे ( ध्यानके 
दो , श्रद्धाके दो ग्रोर विमशके छः )--इन भेदोंके श्रनुसार इस स्कन्धमें | 
क्रमशः दस अध्याय हैं । 


॥ द्वितीय स्कन्ध समाप्त ॥ 

तृतीय-स्कन्धं 


तृतीये तु त्रयस्त्रंशदध्यायेस्सर्गवर्णनम्‌ । 

सर्गः कारणसम्भूतिभिन्ता सा योगसांख्ययोः ॥ १॥ 

तृतीय स्कन्धमें तेतीस अध्यायोंमें सगे (सृष्टिके मूल तत्त्वोंकी 
उस्पत्ति)का वर्णन है । सृष्टिके कारण(महत्त््वादि)की उत्पत्तिको 
सर्ग कहते हैं। ( भागवतमें चचित ) यह्‌ सृष्टि-प्रक्रिया योग ओर सांख्य- 
(की प्रक्रियाओं )से भिन्न है। 

विदुरायोक्तवान्‌ योगो मँत्रेयो देवहूतये । 

कपिलः सांख्यमित्येतावितिहासाविहोदितौ ॥ २॥ 

महषि मँत्रेयने विदुरसे योग द्वारा सर्ग-प्रक्रिया और भगवान्‌ 
कपिलने अपनी माता देवहुतिको सांख्यको सर्ग-प्रक्रिया बतलायी । 
प्रक्रियाओंका यह इतिहास इस स्क्रन्धमें कहा गया है। 

ऊनविशतिराद्योऽत्र चतुभिविदुरागमः । 

अष्टभिः सर्गविस्तारः सप्तभिः क्रोडता हरेः॥ ३॥ 

पहिले ( विदुर ) प्रसङ्गके उन्नीस अध्याय हैं। इनमें-से चार 
अध्यायोंमें विदुरके आने(मेत्रेयजीसे मिलने तक)का प्रसङ्ग है। आठ 
्रध्यायोंमें सर्ग ( मुल सृष्टिका ) विस्तार है। सात अध्यायोंमें श्रीहरिके 
वाराहावतारको कथा है। 

सर्गाधार घरोद्धर्तः द्वितीयस्तु चतुर्दशे । 

एकेन तत्र संक्षिप्तः सर्गः तद्दिस्तरोक्तये॥ ४॥ 

चलुभिः कपिलोत्पत्तिः नवभिः कपिलोक्तयः। 

सगेके आधार-रूपमें धराका उद्धार करनेवाले भगवान्‌ वाराहका 
चरित है। दूसरा ( कपिल-देवहुति प्रकरण ) चोदह्‌ अध्यायोंमें है । इसमें 
एक अध्यायमें सरेका संक्षिप्त वर्णन» विस्तारसे वर्णनके लिए है। चार 
प्रध्यायोंमें भगवान्‌ कपिलके अवतारका वर्णन है । नो भ्रध्यायोंमें कपिलका 
उपदेश है। 2 


#भगवान्‌ व्यास को वर्णन-पद्धति ही है कि पहिले समास (संक्षित वर्णन) करके 
फिर उसका व्यास (विस्तार) करते हैं । 

१४ हरि-लौलां 

प्रकरणोंका वर्णन करके अब अध्यायोंका विषय देते हँ-- 

बन्धुभिः क्षत्तुरुद्वास: तद्धतेः श्रुतिरुद्धवात्‌ ॥ ५॥ 

कृष्णावतारावसतेः मेत्रेयात्स्वहितस्य च। 

सत्त्रयोविशतेः जन्म सङ्चिव्यंक्ति: परात्मन: ॥ ६॥ 

(१)बन्धु (दुर्योधन) द्वारा विदुरका निर्वासन, (२) उन बन्धुओं- 
(कौरवों )के विनाशका समाचार उद्धवसे सुनना, (३) श्रीकृष्णावतारका 
उपसंहार श्रवण करना, (४) मैत्रेयके द्वारा अपना हित होगा ( तत्त्वज्ञान- 
प्राप्ति) यह सुनना, (५) सत्‌से तेईस तत्त्वोकी उत्पत्ति, (६) उन सत्से 
उत्पन्न तत्त्वोसे परमात्माकी अभिव्यक्ति, 

सम्यग्बुद्ध्वा पुन: प्रश्‍न: सद्व्यक्तात्‌ पद्मजोळूवः । 

पदाजेन स्तुतिस्तस्य सर्गाः कालोक्तये दश: || ७॥ 
(७) भली प्रकार समभकर विदुरका फिर प्रश्‍न करना, (८) सत्स्वरूप 
भगवान्‌ नारायणसे ब्रह्माकी उत्पत्ति, (९) ब्रह्माके हारा उन 
भगवान्‌की स्तुति, (१०) काल-निरूपणके लिए महदादि दस तत्त्वोंका 
वर्णन, ह 

कालांशाः परमाण्वाद्याः ब्रह्मापुत्रसमुःद्भवः । 

आविर्भावो वराहस्य गर्भाधानञ्च दैत्ययोः ॥ ८ ॥ 
(११) कालके अंश परमाणु आदिका वर्णन, (१२) ब्रह्माके सनकादि 
पुत्रोकी उत्पत्ति, (१३) वाराह भगवानका प्राकट्य, (१४) देत्य 
हिरण्यकरिपु-हिरण्याक्षका गर्भमें ग्राना, 

शापो मुनिभ्यो वेकुण्ठे विष्णूकतेभ्यस्त्वनुग्रहः । 

हिरण्याक्षस्य सामर्थ्यं वराहेण च सङ्गरः॥ ६॥ 
(१५) मुनि सनकादिके द्वारा (जय-विजयको) वेकुण्ठमें शाप, (१६) भगवान्‌ 


विष्णुको वाणीसे उनपर अनुग्रह, (१७) हिरण्याक्षका सामथ्ये, . 


(१८) वाराह भगवात्‌से उसका युद्ध, 


कोष्ठान्तर्गंत संख्या भ्रष्यायोंकी सूचक है । 

वधश्च देवस्तोत्रेषु कारणोक्तिः समासतः। 

कदमेन हरेस्तोषो देवहूतेः करग्रहः॥१०॥ 
(१९) देवताग्रोंको स्तुतिसे उस(हिरण्याक्ष)का वघ, (२०) संक्षिप्त 
रूपसे ( महत्तत्त्वादि ) कारणोंका वर्णन, (२१) महषि कर्दमके द्वारा 
श्रीहरिको सन्तुष्ट करना, (२२) कदमजी द्वारा देवहुतिका पाणि-ग्रहण, 

तयोविचित्र सम्भोगः ताभ्यां कपिलजन्म च । 

लक्षणं भगवद्भक्तेः सच्चतुविशतेः तथा ॥११॥ 
(२३) उन क्दम-देवहृतिका ऐश्वर्यमय विचित्र विहार, (२४) उन दम्पतिसे 
भगवान कपिलका जन्म, (२५) भगवद्भक्तिका लक्षण, (२६) चौबीस 
तत्त्वो्का निरूपण, 

असत्पुरुषयोइचेवं ज्ञानयोगस्य च क्रमः। 

भक्तियोगस्य कालारेः पापात्‌ नामस्यधोगतिः ॥१२॥ 


(२७) भसत्‌ प्रकृति श्रौर पुरुषका वर्णन, (२८) जिस क्रमसे ज्ञानयोग 
प्राप्त हो उस क्रमका वर्णन, (२९) भक्ति-योगका और कालके भी 
शासक भगवानूका वर्णन, (३०) तमोझुणके द्वारा अधोगतिकी प्राप्ति, 


राजस्यान्तः पुण्यपापात्‌ सात्विक्यु दुध्वंच पुण्यतः । 
देवहृतिवदात्माप्तिः अध्यायार्था इमेऽङ्घ्रिभिः ॥१३॥ 


(३१) रणोगुणके द्वारा पुष्य-पाप-मिश्रित कर्मसे मध्यम गति, 
(३२) सात्त्विककी पुण्यसे ऊर्ध्वं गति, (३३) देवहृतिके समान (सांख्य- 
योगके आश्रयसे ) ग्रात्म-प्राप्ति,--इस प्रकार ये तेतीस अध्याय कहे गये । 


॥ तृतीत स्कन्ध समाप्त ॥ 

चतुथे स्कन्धं 


एकोर्नात्रशत्यध्यायेविसर्गस्तुर्य ईरितः । 

विसर्गः कार्यसम्भूतिः कार्यबुध्वा चतुविधम्‌ ॥ १॥ 

*उन्तीस अध्यायोंमें इस चतुर्थ स्कन्धमें विसर्गका वर्णन है । कार्य- 
जगत्‌की उत्पत्तिका नाम विसर्ग है। इस कार्यको चार प्रकारका समझना 
चाहिये । 


स्त्रीबालप्रौढवृद्धत्वैः चतुः प्रकरणीकृता । 
सती ध्र्‌ वपृथुप्राचीनेतिहासेः तदुक्तये ॥ २ ॥ 


सप्तभिइच चतुभिश्च दशभिः चाष्टभिस्तथा । 

स्त्री, बालक, प्रौढ और वृद्ध ( संसारमें ये होंगे) इस टृष्टिसे 
(विसगेके वर्णनमें) चार प्रकरण किये हें । इनमें (स्त्री) सती, (बालक) 
ध्रुव, (प्रौढ़) पृथु ओर (वृद्ध) प्राचीनबहिके इतिहासको कहा गया है। 
(इन प्रकरणोंमें) सात अ्रध्याय सती-चरितके , चार ध्रुवके , दस पृथुके 
रौर आठ प्राचीनबहिके हें । 


यहाँ तक प्रकरणोंका वर्णन हुआ । 


मनु कन्यान्वयः सत्ये: द्वेषः तत्पतितातयोः ॥ ३॥ 
पत्या निषेधनं सत्याः देहत्यागः पितुं खे । 
गणेदेक्षमखध्वंस ब्रह्मणा र्द्रसान्त्वनम्‌ ॥ ४॥ 
(१) सतीका वर्णन करनेके लिए दक्ष-कन्याओका वर्णन, (२) सतीके 
. पिता दक्ष ओर पति भगवान्‌ शिवका द्वेष, (३) पतिद्वारा सतीको (पितृगृह 
जानेसे) निषेध, (४) पिताके यज्ञमें सतीका देह-त्याग, (५) शिवगणों द्वारा 
दक्ष-यज्ञ-विध्वंस, (६)ब्रह्मा के द्वारा रुद्रको सान्त्वना देना, 


बयहाँ चतुर्थंस्कन्धकी ग्रध्याय संख्या २९कही है; ग्रागे तीसरे श्लोक में प्रकरणों- 
की श्लोक संख्या दी है, उनका योग भी २६ ही है, किन्तु ग्रध्यायोंके विषय-वर्ण न- 
में ३१ भ्रध्यायोंके विषयोंका वर्णन है । इस प्रकार बोपदेवजीको इस स्कन्धमें 
३१ अध्याय मान्य हैं । केवल विप्गं के वर्णतके २६ प्रध्याय हैं, शेष दोमें प्रवेताश्रोंका 
वर्णन है । 

विष्णुना यज्ञसंसिद्धि: ध्रुवेणाराधनं हरे: । 

कामलाभो ध्रु वस्याऽस्मात्‌ यक्षान्तात्‌ वारणं मनो: ॥ ५॥ 
(७) भगवान विष्णुके द्वारा दक्ष-यज्ञकी संसिद्धि, (८) ध्रुवके, 
द्वारा श्रीहरिकी आराधना, (९) श्रीहरिसे ध्रुवको अभीष्ट-प्राप्ति 
( १०-११ ) मनुके द्वारा धुवको यक्ष-विनाशसे रोकना, 

विष्णुश्र्‌ वषद प्राप्तिः पृथवे वेनसम्भवः। 

वेनवाहोः पृथूत्पत्तिः सूताद्येः स्तवनं पृथोः॥ ६॥ 
(१२) श्रीविष्णु द्वारा प्रदत्त ध्रुवको पद-प्राप्ति, (१३) पृथु-चरिंतके 


प्रसङ्गमें वेनकी उत्पत्ति, (१४-१५ )वेनकी भुजाके मन्थनसे पृथुकी उत्पत्ति, 
(१६) सूतादि द्वारा पृथुकी स्तुति, 


पृथुना निग्रहो भूमेः तत्तदूदुग्धस्य दोहनम्‌ । 

जयोऽश्वमेधे शक्रस्य साक्षात्कारो मधुद्विषः ॥ ७॥ 
(१७) पृथुके द्वारा भूमि-निग्रह, (१८) भूमिका दोहन, ( १६ ) अश्च 
मेध यज्ञमें इन्द्रको जीतना, (२०) थीमधुसूदन भगवानूका दशन, 

सभामध्ये स्वधर्मोक्तिः कुमारेभ्यः परात्मधीः । 

तया वने स्वधर्माप्तिः तपः पित्रे प्रचेतसाम्‌ ॥ ८॥ 


(२१) सभा (प्रजाजनों) के बीचमें पृथुका अपने राज-धर्मका वर्णन, 
(२२) सनकादिकुमारों द्वारा उनको परमात्मज्ञानकी प्राप्ति, (२३) वनमें 
जाकर स्वधर्मरूप मोक्षी प्राप्ति, ( २४) पिताके आदेशसे प्रचेताओंका 
तप करने जाना, 


ऽध्यात्मोक्तिर्तारदेनास्य पापद्धिः तां विनात्मनः। 
कालाभिभूतिः तच्छक्तेः मुक्तिद्व न्द्वविपयंये ॥ ६ ॥ 


(२५) प्राचीनबहिको देवषि नारदका अध्यात्मोपदेश, (२६) उस बुद्धि- 

रूपा पुरंजनीके बिना पाप-प्रवृत्ति होकर आखेटमें लगना, ( २७) उस 

पुरंजनकी शक्तिका कालसे अभिभूत होना, (२८) इस द्वन्द्वसे विपयेय होकर 
ज़न्मान्तरमें पुरंजनको मुक्ति, 

पुरञ्जनादिव्यास्यानं तपर्सिद्धिः प्रचेतसाम्‌ । 

दक्षमुत्पाद्य . निर्वाणं अध्यायार्थस्पृशोऽङ्घ्रयः ।। १०॥ 
(२६) पुरञ्जनके दिव्य आख्यानका स्पष्टीकरण, “ ३ क. प्रचेताश्रों- 
'की तपःसिद्धि, ( ३१ ) दक्षको उत्पन्न -करके प्रचेतार्भाका नर्वाण,--इस 
प्रकार चरण-स्पशेके समान अध्यायार्थका केवल स्पर्श किया गया । 

उपक्रमोपसंहारौ प्रचेतोभिस्तदात्मजे: । 

तथाप्यध्यात्मपारोक्ष्याच्छे ष्ठ्य॒ प्राचीनबहिषः ॥११॥ 

यद्यपि इस प्रकरणका उपक्रम ( आरम्भ) ओर उपसंहार (समाप्ति) 
राजा प्राचीनबहिके पुत्र प्रचेताग्रोंसे ही हुआ है, फिर भी परोक्षाख्यानसे 
अध्यात्म-निरूपणके द्वारा राजा प्राचीनबहिकी ही श्रेष्ठता प्रतिपादित 
हुई है। 

पुण्यं पुत्रस्य पितुरप्यन्तःक रणशुद्ध ये । 

भवेदिति योतयितुं प्रचेतोवृत्त वर्णनम्‌ ॥१२॥ 
(केवल पिताका पुण्य ही पुत्रके अन्तःकरणकी शुद्धिका कारण 
संस्कार-परम्परासे नहीं होता ) पुत्रका पुष्य भी पिताके ग्रन्तःकरणकी 
शुद्धिका कारण होता है । यह बतलानेके लिए प्रचेताओंका यह वर्णन है । 


( इस प्रकार प्रचेताओंके वर्णनके ये अन्तिम दो अध्याय विसगेसे 
भिन्न प्रकरण है-एक प्रकारसे यह अवान्तर प्रकरण है-यह बतलाया 
गया है। ) 


॥ चतुर्थं स्कन्ध समाप्त ॥ 

पञ्चमे स्थानमध्यायेः षड्विशत्या निरूपितम्‌ । 

मर्यादापालनं स्थान तास्तिस्रो लोकभेदतः॥ १॥ 

पञ्चम स्कन्धमें छब्बीस अध्यायोंमें स्थानका निरूपण है । मर्यादा- 
पालनका नाम स्थान है। तीन लोकोंके भेदसे वह तीन है। 

लोकाः क्षितिद्यों: पातालं प्रियव्रत तदुद्धवेः । 

क्षितेद्वीपादि मर्यादाः कृताः प्राक्तत्तदन्वयः॥ २॥ 

लोक तीन हैं-पृथ्वी , आकाश ओर पाताल । प्रियव्रत ओर उनके 
पुत्र-पौत्रोंने पृथ्वीमें द्वीपादिका विभाजन करके सीमा बनायी । 

एकं च पञ्चदशभिः पञ्चभिश्च त्रिभिस्त्रिभिः । 

चतुः प्रकरणा प्रोक्ता अध्यायार्थान्‌ क्रमशः शृणु ॥ ३॥ 

एक प्रकरण पन्द्रह ग्रध्यायोंमें , फिर पाँच अध्यायों एवं तीन- 


तीन ग्रध्यायोंके दो प्रकरण , इस प्रकार चार प्रकरण कहे गये। अब 
क्रमशः ग्रध्यायोंका अर्थ ( विषय ) सुनो । 


प्रियब्रताग्नीध्रनाभीष्वेकेकमृष भे त्रयः । 

राजोपदेष्दुमुक्तत्वेः भरतेऽष्टौ प्रपौत्रजे ॥ ४॥ 

प्रियव्रत , अग्नीध्र , नाभि-इनके वर्णनके एक-एक अध्याय हें । 
ऋषभदेवजीका वर्णन तीन अध्यायोंमें हैं। उनमें-से एकमें उनका 


राज्यत्व , दूसरेमें उपदेश ओर तीसरेमें मुक्तत्वका वर्णेन है। प्रियब्रतके 
प्रपौत्रं भरतका वर्णन आठ अध्यायोंमें है । 


पुण्येणसङ्खग जडता शिविकोढि प्रकाशनैः । 

तत्वाख्यान भवारण्य तदूव्याख्यानेः परोऽन्वये ।। ५॥ 

राजा भरतका पुण्य , हरिणमें आसक्तिसे हरिण होना , जड़ता-- 
पागलको भाँति रहना , पालकी ढोना , अपनेको प्रकट करना , तत्त्वज्ञान- 


का उपदेश, भवाटवी-वर्णन और उसकी व्याख्या--इस प्रकार 
भरताख्यानके भ्रांठ अध्याय हें। एक अध्यायमें भरतके वंशका वर्णन है । 

मेविलावृत षट्कद्वि वर्षे - द्वीपैश्च पञ्चकौ । 
दिवि क्रमात्‌ त्रयः  सूर्यधरवसूर्यान्तरध्रूवेः ॥ 
पाताल - शेष - नरकैस्त्रयोऽघो भ्रुवे मताः॥ ६॥ 


मेरु , इलावृत आदिके छः-छः के दो, वषं और होपोंके वर्णनके 
पाँच अध्याय हैं। आकाश वर्णनके तीन अध्याय हँ--क्रमशः सूर्य , धुव 
तथा सूर्यके मध्य एवं ध्रुवका उनमें वर्णन है। पाताल , शेष तथा नरकोंके 
वर्णन , ये अधोलोकोंके वर्णनके तीन ्रघ्याय हूँ । 


॥ पञ्चम स्कन्ध समाप्त ।। 


पृष्ठ स्कन्ध 


षष्ठ एकोनविशत्या पुष्टि: साऽनुग्रहो हरे: ॥ १॥ 

षष्ठ स्कन्धमें उन्नीस अध्यायोंमें पुष्टिका बर्णन है। श्रीहरिके 
अनुग्रहको ही पुष्टि कहते हैं । 

कर्मणा येन यय॑त्र स्थातव्यं तत्र तेन ते। 

तिष्ठन्तीति हि मर्यादा पालनं स्थानमीरितम्‌ ॥ २॥ 

जिस कर्मेसंस्कारके द्वारा जिसको जब जहाँ रहना है, वह तब 

वहाँ रहता है, इस मर्यादा-पालनके कारण उन-उन स्थानों , लोकोंको 
स्थान कहा गया है। 

कृतेऽपि पातके यत्र न पातः प्रत्युतोन्नतिः। 

सोऽनुग्रहः अजामिलस्य भुवीन्द्रस्य यथा दिवि ॥ ३॥ 

( मर्यादानुसार उन-उन लोकोंमें रहते हुए ) पाप करनेपर भी जब - 


पापके फलसे पतन नहीं होता , उलटे उन्नति होती है, यह श्रीहरिका 
अनुग्रह ही है । जसे पृथ्वीपर ग्रजामिल तथा स्वेमें इन्द्रको नहीं हुआ । 

त्रिभिः षोडशभिश्चेन्द्रं पापं षष्टाष्टकद्विके । 
विश्वरूपस्य वृत्रस्य मरुतां च वधात्त्रिधा ॥ ४॥ 


( महाप्रकरण दो ही हैं ) तीन अध्यायोंमें ग्रौर सोलह अध्यायोंमें । 
इनमें-से इन्द्रके पापका वर्णन छः अध्याय , आठ अध्याय और दो अध्यायों- 
में है। यह विश्वरूप-वध , पुत्र-वध ओर मरुतोंके वध-प्रयत्न रूपसे तीन 
रूपोंमें है । 

दक्षान्वयस्तदुत्पत्त्ये वेश्वरूपे त्रिकेऽग्िमे । 
वृत्राष्टके चतुष्केऽन्त्ये वृत्रप्राकूचित्रकेतुता ॥ ५॥ 

विश्वरूप प्रकरणके प्रथम तीन अध्यायोंमें दक्षके वंशका वर्णन 
विश्वरूपकी उत्पत्तिका वर्णन करनेके लिए है । ऐसे ही वृत्त-वर्णनके आठ 
अध्यायोंके अन्तिम चार अध्यायोंमें चित्रकेतुका वर्णन है ; क्योकि वृत्र हो 
पुवजन्ममें चित्रकेतु था । 


यहाँ तक प्रकरणार्थे पुरा हुआ । 
अजामिलाघनाशोक्तिः वेष्णवेर्याम्यनिग्रहः । 
यमेन सान्त्वनं तेषां दक्षणाराधनं हरेः॥ ६॥ 


(१) पाप करनेसे अजामिलके पतनका वर्णन, (२) विष्णु-दूतों 
द्वारा यमदूतोंको रोकना, (३) यमराज द्वारा अपने दूतोंको सान्त्वना देना, 
(४) दक्षके द्वारा श्रीहरिको आराधना, 

नारदाह्पुत्रनाशोऽस्य दौहित्राद्विशवरूपभ्ूः । 

तस्य देवपुरोधस्त्वं गुरुत्वं विष्णुवर्मणि ॥ ७॥ 
(५) देवषि नारद द्वारा दक्ष-पुत्रोंको संन्यासी बना देना, (६) दक्ष 


की पुत्रीसे विश्‍वरूपकी उत्पत्ति, (७) विश्वरूपका देवताओंका पीरो हित्य 
स्वीकार, (८) नारायण कवच देकर विश्वरूपका इन्द्रका गुरु बनना , 

तद्‌ वधाघाद्‌ वृत्रभयं वृत्रवासवसंगरः । 
वुत्रभक्तिज्ञानशौर्यं वृत्रस्य मरणं रण॥८॥ 


(६) विशवरूपको मारनेसे इन्द्रको वृत्र द्वारा भय, (१०) वृत्र और 
इ्द्रका युद्ध ( ११) वृत्रकी भक्ति, ज्ञान, शोये, ( १२ ) युद्धमें वृत्रकी 


मृत्यु , 

वृत्रहत्या प्रतीकारः चित्रकेतोः सुताच्छुच: । 

बोधोऊ॑द्धिरानारदाभ्यां विद्यालाभश्च नारदात्‌ ॥ ६॥ 
(१३) इन्द्र द्वारा वृत्र-हत्याका प्रतिकार, (१४) चित्रकेतुकों पुत्रशोक, 
(१५) महषि अङ्गिरा भौर देवषि नारद द्वारा उपदेश, (१६) नारदजी 
द्वारा चित्रकेतुको ज्ञान-प्राप्ति, 

गोरीशापाच्च वृत्रत्वं गर्भे शक्रमरुद्भिदा । 

ब्रतं दितिकृतं पुत्र्यं प्रत्यध्यायमिमेऽङ्घ्रयः ॥ १०॥ 


(१७) भगवती पावेतीके शापसे चित्रकेतुका वृत्र होना, (१८) इन्द्र 
द्वारा दितिके गर्भको काटना, (१६) दितिके द्वारा पुत्राथं किया गया ब्रत,-- 
ये अध्यायोंके चरण-तात्पये हुँ । 


॥ षष्ठ स्कन्ध समाप्त ॥ 

सप्तमे पञ्चदशभिरध्यायेरति वर्णनम्‌ । 
ऊतिः प्राक्कर्मजा कर्ता भोक्तास्मीत्यादि वासना ॥ १॥ 


सप्तम स्कन्धमें पन्द्रह अध्यायोंमें ऊतिका वर्णन है। पूर्वजन्मके 
कर्मोसे मैं कर्ता और ( उनके फलका ) भोक्ता हूँ, आदि करमं-वासनाका 
बाम ऊति है। 


सा प्राह्वादेतिहासेन दशाध्यायेन दशिता। 

स्वरूपतः कारणतः पञ्चाध्यायेन कर्मणा ॥२॥ 

वह कर्मे-वासना स्वरूपतः प्रह्नादके इतिहास द्वारा दस अध्यायोंमें 
दिखायी है और उसके कारणभूत कर्मो ( वर्णाश्रम-धमं ) का वर्णन पाँच 
अध्यायोंमें है । 

प्रह्मादस्य परो रागो द्वेषः पितृपितृव्ययो: । 

विष्णौ तयोरविषये कर्मणोऽसुर . भावदात्‌ ॥ ३।। 


प्रत्यक्ष मिलन न होनेपर भी प्रह्वादका भगवान्‌ विष्णुमें परम प्रेम 
और उनके पिता हिरण्यकशिपु तथा चाचा हिरण्याक्षका विष्णुसे द्वेष पुवक्कत 
पसुर भाव देनेवाले कमेसे ही हुआ । 


्रष्टुमीशं विहन्तुं तद्वेकुण्ठकलहान्मिथः । 
चतुस्सनो हि प्रह्वाद इतरौ विजयो जयः ॥ ४॥ 


भगवान्‌ विष्णुके दशनके लिए जाने और उसमें बाधा देनेके कारण 


वकुण्ठमें परस्पर कलह करके सनकादि चारों कुमार (एक ही रूपमें) प्रह्वाद | 


हुए ओर विजय तथा जय (विष्णुपार्षद ) हिरण्यकशिपु-हिरण्याक्ष हुए । 
प्राङइनिष्कामसकामाभ्यां भक्तिभ्यां वासनाहयम्‌ । 
दयोरप्येक फलता कर्मणो भोगतः क्षयात्‌ ॥ ५॥ 


पहिले (प्रह्मादने) निष्काम ओर ( उनके पिता-चाचाने ) सकाम 
भक्ति की । दोनों हो वासनाएँ हुँ ; कितु कर्मका भोगके द्वारा क्षय होनेपर 

सकाम-निष्काम दोनों भक्तिका एक ही फल (भगवत्प्राप्ति) कही 
गयी । 

यहाँ तक स्कन्धाथे--प्रकरणार्थ हुआ । 

कुमारेरद्वीस्थयोः शापः हिरण्यकशिपोः शुचः । 

ब्रह्मणो वरलाभश्च प्रह्लादस्य च सम्भव: ॥ ६॥ 

(१) सनत्कुमार द्वारा विष्णु भगवान्‌के द्वारपाल जय-विजयको शाप, 


(२) हिरप्यकशिपुका अपने भाई हिरण्याक्षकी मृत्युका शोक, (३) तप 
करके ब्रह्मासे हिरण्यकशिपुका वरदान प्राप्त करना, (४) प्रह्वादका जन्म । 


पित्रा परीक्षणं तस्य बालानां तेन शिक्षणम्‌ । 

नारदोक्तानुवादशच हिरण्यकडिपोर्वंधः ॥ ७ ॥ 
(५) पिताके द्वारा प्रह्नादकी परीक्षा, (६) समीपके बालकोंको 
प्रह्माद द्वारा शिक्षण, (७) प्रह्वादका नारदजीसे सुना उपदेश सुनाना, 
(८) भगवान्‌ नृसिह द्वारा हिरण्यकशिपुका वध, 

प्रह्वादेन नृसिहेला ततोऽस्य शिववद्यशः। 

सामान्येन सदाचारः तथा त्रिष्वाश्रमेषु च॥ ८॥ 


( ९) प्रह्लाद द्वारा नृसिहको स्तुति, ( १० ) प्रह्वादका कल्याणकारी 
सुयश, (११) सामान्य सदाचार, (१२) तीनों (ब्रह्मचयं, गृहस्थ, वानप्रस्थ) 
आश्रमोंका धम । 


परिव्राजक धर्माश्च मोक्षधर्मा गृहाश्रमे । 
श्राद्धादीनि मुमृक्षूणां यावदध्यायमङ्घ्रयः ॥ &॥ 


(१३) RR घर्म, (१४) गृहस्थाश्रममें रहते होनेवाले मोक्ष 
घमं, (१५) मुमुक्षुओंके (अन्तःकरणकी शुद्धिके लिए ) श्राद्धादिका वर्णेन, 
यह भध्यायोंका संक्षिप्त परिचय है । 


॥ सप्तम स्कऱ्घसमाप्त ॥ 

अष्टम स्कन्ध 


मन्वन्तरार्थमध्यायास्त्रयोविशतिरष्टमे 
मन्वन्तराणि प्रत्येक ब्रह्माहे चतुर्दश ॥ १॥ 
मन्वन्तरोंका वर्णन करनेके लिए अष्टम स्कन्धमें तेईस* अध्याय है । 
प्रत्येक कल्प (ब्रह्माके दिन) में चौदह ही मन्वन्तर होते हैं । 
चत्वार्याद्येऽत्र तुर्यस्थं त्रिषु नागेन्द्रमोक्षणम्‌ । 
द्वे पञ्चमेऽत्र षष्ठस्थं सप्तस्वमृतमन्थनम्‌ ॥ २॥ 
प्रथम चार अध्यायो में चतुर्थ मन्वन्तरमें उत्पन्न गजेन्द्र-मोक्षका वर्णन 
तीन अध्यायोंमें है (प्रथम अध्याय प्रस्तावना रुप है )। पञ्चम श्रध्यायमें 
दो मन्बन्तर रेवत ओर चाक्षुषका वर्णन है। छठे मन्वन्तरमें अवतरित 
(कच्छप) भगवानूके द्वारा अमृत-मन्थनका वर्णन सात अध्यायोंमें है । 
त्रयोदशेऽष्टो नवसु सप्तमे बलिबन्धनम्‌ । 
त्रयोविशे मत्स्यकथा षष्ठसप्तमसन्धिगा ॥ ३ ॥ 
तेरहवें अध्यायमें श्राठ मनुओंका वर्णन है। सप्तम वेवस्वत 
मन्वन्तरमें उत्पन्न देत्यराज बलिके बन्धनकी कथा नौ अध्यायोंमें है। 
तेईसवे भध्यायमें छठे चाक्षुष और सातवें वंवस्वत मन्वन्तरकी सम्धिमें 
उत्पन्न मत्स्यावतारकी कथा है। 
मन्वन्तरं सतां धर्मो मनुभियंत्प्रकाश्यते । 
स्मरणाचरणाख्यानेः स्वे स्वे सपषिभिरन्तरे ॥ ४॥ 
मन्वन्तरका अर्थ है सज्जनोंका धर्म , जिसे उस मन्वन्तरके मनुके 
द्वारा प्रकट किया जाता है। उन-उन मन्वन्तरोंके सप्तषि उस धर्मका 


स्मरणकर ( स्मृतियां बनाते) हें, उसका आचरण तथा प्रवचन 
भी करते हैं। उ 


*बोपदेवजी अष्टम स्कन्धमें तेईस भ्रध्याय ही मानते हैं । चौदहवें भ्रध्यायको 
ये तेरहवेंका ही अंश मानते प्रतीत होते हैं । उसे एक स्वतन्त्र प्रध्याय नहीं मानते ।. 
प्रतः आगेके इनके बण नोंमें एक भ्रध्याय संख्या कम होती गयी है । 

विपद्यात्मातमीशाने समद्य्थिषु चापँयेत्‌ । 
उभयत्र प्रतिज्ञातं निर्वहेदिति स॒ त्रिधा ॥ ५॥ 


यह सद्धम तीन प्रकारका है-विपत्तिमें भ्रपनेको भगवानूपर छोड़ 
देना--भगवत्‌-शरणागति , सम्पत्ति होनेपर उसे माँगनेवालेको देना और 
यदि सम्पत्ति-विपत्ति दोनों साथ उपस्थित हों तो अपनी प्रतिज्चाका 
निर्वाह करे। 


गजेन्द्रमोक्ष णञम्भोधिमन्थने बलिबन्धने । 

स व्यक्तः त झषो वेत्ति तत्त्वतः तेन ताः कथाः ॥ ६॥ 

सद्धर्मका यह त्रिविध रूप गजेन्द्र-मोक्षमें , समुद्र-मन्थनमें भीर 
बलि-बन्धनमें प्रकट हुआ है। भगवान्‌ मत्स्य ही तत्त्वतः उस धर्मको 
जानते हैं , इससे उनके ग्रवतारकी कथा अन्तमें है । 

ग्राहाद्बन्धो हरेमेक्ष: प्राग्जन्मेति त्रिको गजे । 

मन्दरासो विषग्रासो हरेः स्त्रीत्वं सुरे सुधा ॥ ७॥ 


१ गजेन्द्रका ग्राहके द्वारा बन्धन, २ पूर्वेजन्मको स्मृतिसे स्तुति 
ओर भगवान्‌ द्वारा गजेन्द्रका मोक्ष, ३ गजेब्द्रके पूर्वजन्मका वर्णन , ये तीन 
अध्याय गजेन्द्र-मोक्ष के हैं। १ मन्दराचलका निक्षेप, २ भगवान शिवका 
हलाहल विषपान, ३ श्रीहरिका स्त्री-रूप धारण करना, ४ देवताओंको 
ममृत पिलाना, 


रणः सुरेजयः शम्भोः स्त्रीक्षेत्थं सप्तको$णंवे । 
बलेजयो त्रतोऽदित्या हरेजन्माथता बलौ ॥ ८॥ 


५ देवासुर-संग्राम, ६ देवताओंको विजय, ७ शङ्करजीकी मोहिनी रूप | 


देखनेको इच्छा-ये सात अध्याय समुद्र-मन्थनके हें । १ बलिकी विजय, 


२ भदितिका व्रत, २ भगवान्‌ वामनका जन्म, ४ बलिसे वामनकी 


धाचना, 

बलेदित्सा हरेवृद्धिः निग्रहानुग्रहौ बलेः। 
्रह्मादसूक्तयञ्चेवं अध्यायानवको बलौ ॥ €॥ 


५ बलिको दान देनेकी तत्परता, ६ वामन भगवानका बढ़ना, ७ बलिका 


बन्धन, ८ बलिपर अनुग्रह, & प्रह्वादकी सूक्ति--इस प्रकार बलि-बन्धन 
प्रसङ्गमें नो अध्याय हैं ।* 


॥ अष्टम स्कन्ध समाप्त ॥ 


नवम स्कन्ध 


नवमे तु चतुविशत्यध्यायीशाऽनुकी तये । 
ईशा भूपतयस्तत्र रामकृष्णादयः स्वयम्‌ ॥ १॥ 
नवम स्कन्धके चौबीस अध्याय ईशानुकथाके वर्णनके हें । इनमें 
ईशका अर्थ भूपति हे-जिनमें श्रीराम , श्रीकृष्ण स्वयं ईश्वर हैं। 
इतरे तन्नियोगेन तत्कथेशानुकीतनम्‌ । 
इलः पृषध्रः शर्यातिरम्बरीषोऽजविप्रयोः ॥ २॥ 
उन श्री राम-कृष्णके सम्बन्धसे दूसरे नरेश भी ईश कहे गये , उन 
सबको कथाका वर्णन ईशानुकथा है । इसमें** ( १ ) इल, (२) पृषध्वा, 


(३) शर्याति, (४) अम्बरीषके प्रसंगमें (५) अजन्मा विष्णु ओर दुर्वासाकी 
कथा, 


*गजेन्द्रमोक्षके तीन, भ्रमृत-मन्थनके सात और बलि-बन्धनके तौ--इस प्रकार 
तीन प्रकरणोंमें कुल १६ ध्रध्यायोंका विबरण यहां है । मस्त्यावतार-प्रकरणकी 
चर्चा कहीं नहीं है । इतनेपर भी 'प्रथमके चार प्रष्यायोंमें से तीन अ्रध्याय गजेन्द्र 
सोक्षके माने हैं (देखिये श्लोक २); ग्रतः केवल चतुदंश ग्रध्याय रहता है, जिसकी 
चर्चा नहीं है । अध्याय-संख्या भी बोपदेवजीने इस स्कन्धकी २३ ही मानी हैं । 

**कोष्ठके भोतरकी संख्या म्रध्यायकी क्रमसंख्याकी सुचक हैं । 

मान्धाता च हरिश्चन्द्रः सगरोऽथ भगीरथः । 

रामे राष्ट्रश्रश लब्ध्योः कुशोऽथ मिथिलेश्वरः ॥ ३ ॥ 
(६) मान्धाता, (७) हरिश्चन्द्र, (८) सगर, (९) भगीरथ, 
( १० ) श्रीराम, ( ११) श्रीरामकी वनवास-प्राप्ति , राज्यकी हानि, 
(१२) कुश, (१३) मिथिलाके राजा, 

ऐलो रामोऽर्जुनक्षत्रवधयोः क्षत्रवृद्धकः । 

ययातेर्भु क्तिमुक्तयो₹च पुरुस्त्रिषु यदुद्वेयो: ॥ ४॥ 
(१४) पुरुरवा, (१५) परशुरामके द्वारा सहस्रार्जुन तथा क्षत्रियोंका 
संहार, (१७) क्षत्र वृद्धक (१८) ययाति (१६) ययातिका भोग-मोक्ष 
पुरुवंश-वणेनके तीन और यदुवंश वर्णनके दो अध्याय ( ये पाँच मिलकर 
२४ अध्याय हो गये । ) 

दौष्यन्ति-रन्ति-भीष्माणां प्राधान्याद्‌ वृष्ण-कृष्णयोः । 

चतुविशतिरित्येते राजानोऽध्यायनायकाः ॥ ५॥ 
(२०) दुष्यन्त-पुत्र भरत, (२१) रन्तिदेव, (२२) भीष्म, (२३) वृषण, 
( २४ ) श्रीकृष्णको प्रधानताके कारण ये चौबीस राजा अध्यायोके 
नायक हैं । 

रामो ययात्यम्बरीषौ चत्वारोऽष्टौ हि कर्मभिः। 

त्रयोदशेकादशभिः क्रमात्तत्राक॑ सोमजाः॥ ६॥ 

श्रीराम , परशुराम , ययाति और अम्बरीष--इन चारोंको इनके 


` कके कारण आठ मानना चाहिये। तेरह प्रमुख इनमें सूर्यवंशके हैं भोर 


ग्यारह चन्द्रवंश्में उत्पन्न हुए हैं । 


॥ नवम स्कन्ध समाप्त ॥ 

निरोधो दशमस्कन्धे नवत्यध्याय ईरितः। 

निरोधो नाम सृष्टानां संहारः स चतुविधः॥ १॥ 

दशम स्कन्धमें निरोधका वर्णन है जो नब्बे श्रध्यायोंमें वणित है। 
जिनकी सृष्टि हुई है , उनके संहारका नाम निरोध है। यह निरोध चार 
प्रकारका है। 

नेमित्तिकः प्राकृतिको ब्रह्मणोऽन्ते दिनायुषोः । 

नित्यः प्रतिक्षणं मुक्तिरात्यन्तिक इति स्मृतः ॥ २॥ 

एक सहस्र चतुर्युगीका ब्रह्माका दिन बीतनेपर ब्रह्माकी रात्रिके 
प्रारम्भमे होनेवाली प्रलय नैमित्तिक है । ब्रह्माकी द्विपरार्ध आयु बीतनेपर 
्रकृतिमें स्वतः प्रलय होती है (उस समय पञ्चमूतादि सब लय हो जाते 
हें , यह प्राकृतिक महाप्रलय है) । प्रतिक्षण जो कण-कण नष्ट हो रहा है, 
बह नित्य संहार है ओर मुक्ति आत्यन्तिक प्रलय कही गयी है । 

नैमित्तिको निरोधोऽन्यो धर्मग्लानिनिमित्तकः। 

भूमिभारावताराख्यो यदर्थ जन्म मापतेः॥ ३॥ 

भूभार-हरण-रूप एक. अन्य नैमित्तिक संहार ( निरोध ) भी है-- 
इसमें धमका ह्लास निमित्त होता है। इसी भू-भार-हरणके लिए लक्ष्मीपति 
भगवानका अवतार होता है। 

स एष दशमे प्रोक्तो मुक्तिरेकादशे ततः। 

त्रयोऽन्ये द्वादशे शुद्धं निरूपयितुमाश्रयम्‌ ॥ ४॥ 

वह भूभार-हरणरूप निरोध इस दशम स्कन्धमें कहा गया है। 
आत्यन्तिक निरोध-मुक्तिका वर्णन अगले एकादश स्कन्धमें है। दुसरे 
तीनों नैमित्तिक , प्राकृतिक और नित्य निरोध (प्रलयों) --का वणन द्वादश 
स्कन्धमें शुद्ध आश्रय-तत्त्वके निरूपणमें किया गया है। 

तस्यावताराः कर्त्तारो हरेस्तेषु महत्तमः। 

कृष्णावतारस्तस्यातरचरितं दशमे कृतम्‌ ॥ ५॥ 

उन श्रीहरिके कितने ही अवतार हैं। उन भवतारोंमें महत्तम 
श्रीकृष्णावतार है, अतः इस अवतारके चरित निरोधात्मक दशम स्कन्ध- 
में वणित किये गये हैं । 


यहाँ तक स्कन्धाथं बतलाकर प्रकरण बतलाते हैं । 


गोकुले मथुरायां तद्‌ द्वारिकायां कृतं त्रिधा। 
चतुश्चत्वारिशतोवतं सप्तभिस्तत्परेः क्रमात्‌ ॥ ६॥ 
गोकुल (ब्रज), मथुरा तथा द्वारिकामें किये चरितोंके भेदसे तीन 
भेद चरितोके हैं । (इनमें-से पूर्वाद्वके वणंनके) चोवालीस अध्याय (गोकुल 
चरितके) ओर उसके आगेके सात अध्याय (मथुराचरितके) हैं । 
प्राकट्य - बाल्य - पौगण्ड - कंशोर - प्रौढि भेदतः । 
पञ्चधा गोकुलकृतं तत्र कसवधादिकम्‌ ॥ 
चतुभिदंशभिः शक्रः सप्तभिः नवभिः क्रमात्‌ ॥ ७॥ 
प्राकट्य , बाल्य, पोगण्ड , केशोर और प्रौढ भवस्थाके भेदसे 
गोकुल चरित पाँच भागोंमें है। यह कंसवधादि पर्यन्त है । इसमें 
भध्यायोंका विभाजन क्रमश: चार , दस , चौदह, सात और नो है। 


प्रकरण कहकर गोकुल-चरितके अध्यायार्थ देते हैं । 


कंसभीर्भाविनः कृष्णात्‌ देवक्यां तस्य सम्भवः । 


जातस्य गोकुलप्राप्तिः निद्रोकता कंसभीः पुनः ॥ ८ ॥ 
गनी (१) आगे उत्पन्न होनेवाले कृष्णसे कंसका भय, (२) देवकीसे 
` श्रीकृष्णका जन्म,(३) उत्पन्न होते ही उनका गोकुल चले जाना, (४) योग- 
निद्राके कहनेसे पुनः कंसका भय, 
ब्रजे जन्मोत्सवस्तस्य तेनाथो पूतनावधः। 
अनस्तृणावत भङ्ग: तस्य नामानि चापलम्‌ ॥ 8॥ 
(५) ब्रज (गोकुल) में श्री कृष्ण-जच्मोत्सव, (६ ) श्रीकृष्णके द्वारा पुतनाका 


बध, (७) राकट-भञ्जन ओर तृणावत-बध, (८) उनका नामः 
करण बोर चपलता, 

दामोदरत्वमटनं यमलार्जुनभञ्जनम्‌ । 

वधश्च वत्सवकयोः तथाऽघासुरभोगिनः ॥ १०॥ 
(९) दामोदर बनकर (कमरमें रस्सी बाँधे जाकर) भी ऊखल 
खींचते चलना, (१०) यमलार्जुनको गिरा देना, (११) वत्सासुर और 
बका-सुरका-वध, (१२) अजगर बने अघासुरका वध, 

वत्सचौर - ब्रह्ममोहः ब्रह्मणा स्तवन हरेः। 

रामेण धेनुकवधः कालियस्य स्वयं दम: ॥११॥ 
(१३) बछडे चुरानेवाले ब्रह्माका मोह, (१४) ब्रह्माके द्वारा श्रीहरि- 
की स्तुति, (१५) बलरामजीके द्वारा धेनुकासुरका मरवा देना, (१६) स्वयं 
कालिय-मदेन करना, 

ब्रजस्य रक्षणं दावात्‌ प्रालम्बो हलिना वधः। 

दावादू गोत्राणमेषीके प्रावृट्शरहतुश्रियौ ॥१२॥ 
(१७) दावाग्निसे (कालिय ह्वदके पास सोये) व्रजवासियोंकी रक्षा, 
(१८) बलरामजीके द्वारा प्रलम्बासुरका मारा जाना, ( १९ ) मूँज वनमें 
दावाग्निसे गायोंकी रक्षा, (२०) वर्षा भोर शरद्‌ ऋतुकी शोभाका वर्णेन, 

गोप्यानन्दो वेणुरवात्‌ गोपीनर्माम्बिकाचेने । 

यज्ञपत्नीप्रसादरच भङ्ग इन्द्रमखस्य च ॥१२३॥ 
(२१) वंशी-ध्वनिसे गोपियोंका आनन्द, (२२) देवौकी पूजामें 
लगी गोपियोंका चौर-हरण करके परिहास, (२३) यज्ञ-पत्नियोंपर कृपा, 
(२४) इन्द्र-यज्ञको रोक देना, 

गोवद्धतस्योद्धरणं गोपानां देवतामतिः । 

कृष्णाभिषेको गोदेवेः वरुणान्नन्दमोक्षणम्‌ ॥१४॥ 
(२५) गोवर्धन-धारण, (२६) गोपोंकी कृष्णमें देव-बुद्धि, (२७) पुरभी 
तथा इन्द्रे द्वारा श्रीकृष्णका गोविन्दाभिषेक ( २८ ) वरुण-लोकसे बाबा 
नन्दको छुड़ा लाना। 

सम्भोगो निशि गोपीभिः विप्रलम्भो लसद्वने । 

गोपीविरहगीतानि ताभिः सञ्जल्पनं हरे: ॥१५। 
२९) रान्रिमें गोपियोंके साथ विहार, (३०) वनमें विप्रलम्भ 
(गोपी-वियोग) की शोभा, (३१) गोवियोंका श्रीकृष्ण-विरहमें गान, 
(३२) गोषियोंके साथ श्रीकृष्णका सम्वाद, 

रासक्रीडा च ललिता मोक्षो विद्याध्रयक्षयोः। 

ब्रजस्थ गोपिकागीतं हतेऽरिष्टे च कसभी: ॥१६॥ 


(३३) ललित रास-क्रीड़ा, . (३४) विद्याधर सुदर्शन और शङ्कचूड ु 
यक्षका मोक्ष, (३५) व्रजकी गोपियोंका ( युगल ) गीत, (३६) अरिष्टा- 
सुरके मारे जानेपर कंसक्रा भयभीत होना, 


केशि-व्योमवधश्चेवाक्रूरयानं ब्रजप्रति । 

मथुराकृष्णयानञ्च अक्र रेणाप्सु हरेः स्तुतिः ॥१७॥ 
(३७) केशी और व्योमासुरका वध, (३८) अक्रूरका ब्रजको प्रस्थान, 
(३९) श्रीकृषणका मथुरा-प्रयाण, (४०) यभुना-जलमें अक्रूर द्वारा श्रीहृरि- 
की स्तुति, 


कृष्णस्य मथुरालोकः कंसमल्लरणोद्यमः । 
कृष्णेन मल्लहननं हृते कंसे सुरोत्सवः ॥१८॥ 


. (४१ ) श्रीकृष्णका मथुरानगर-दरन, (४२) कंसके मल्लोंका 
युद्धोद्योग, (४३) श्रीकृषणके द्वारा मल्लोका मारा जाना, (४४). कंसके मारे, 


जानेपर देवताओंका उत्सव मनाना, ! 
चतुश्चत्वाररशदिमेऽध्यायाः कसवधेञ्ङख्िभि: ॥१९॥ 
कंस-वध तकके ये चौवालीस आध्यायोंका संक्षिप्त विवरण है। 
अब मथुरा-चरितके अध्यायोंका परिचय देते हैं--. 


कृष्णस्य विद्योपादानमुद्धवस्य . ब्रजागमः। 
आश्वासनं च गोपीनां कुब्जाक्र रप्रियं हरेः ॥२०॥ 

( ४५ ) श्रीकृष्णका विद्योपार्जत, (४६) उद्धवका ब्रजमें आना, 


(४७) गोपियोंको आश्वासन देना, (४८) श्रीकृष्णका कुब्जा तथा अक्रूरको 


प्रसन्न करना, 
संगोऽक्र रस्य कुरुभिः जरासन्धपराजयः । 
यवनस्यवधोऽध्यायेः सप्तभिमंथुरं यशः ॥२१॥ 
(४९) अत्रूरका कोरवोंके पास जाना, (५०) जरासन्धकी पराजय 


(५१) कालयवनका वध, इन सात अध्यायोंमें मथुरा-चरितका 
वर्णन है । 


अब द्वारिका-चरितके अध्यायोका परिचय देते हुं 
कृष्णेऽभिलाषो रुक्मिण्या रुक्मिणोहरणं हरे: । 
रुक्मिणश्च पराभूतिः प्रद्य्‌म्नाच्छम्बरक्षयः ॥२२॥ 


(५२) रुक्मिणीजीकी श्रीकृष्ण-प्राप्तिकी अभिलाषा, (५३) श्री कृष्ण- 
का रुक्मिणी-हरण, ( ५४ ) रुक्मीको पराजय, ( ५५ ) प्रद्युम्नके द्वारा 
दाम्बरासुरका वध, 

स्यमन्तकस्याहरणं सत्यभामासमुद्वहः । 
कालिन्द्यादि विवाहश्च भौमं हत्वा द्रुमाऽऽहृतिः ॥२३॥ 


( ५६,५७) स्यमन्तक मणिको खोज लाना, सत्यभामासे विवाह 
( ५८ ) कालिन्दी आदिसे विवाह, ( ५६ ) भोमासुरको मारकर कल्पवृक्ष 
ले आना। 


रुक्मिण्या नमं रहसि रुक्भ्यन्तो नप्तुरुद्वहे । 
बाणेन बन्धनं नप्तुः बाणस्य हरिणा जयः ॥२४॥ 


(६०) रुक्मिणीके साथ एकान्तमें परिहास, (६१) पोत्र अनिरुद्धके 


विवाहमें रुक्मीका मारा जाना, (६२) बाणासुरके हारा पोत्र भनिरुद्धका 


न्धन, (६३) श्रीकृष्ण द्वारा बाणासुर-विजय, 

नगस्य सरटत्वान्तो हलिना यमुनाभिदा। 


काशोशपौण्डूकवधः रामेण द्विविदक्षयः ॥२५॥ 


६४) नृगका गिरगिंट योनिसे छूटना, ( ६५) बलरामजी द्वारा 
यमुना-कर्षण (६६) काशिराज और पौण्ड्रकका वध (६७) बलरामजी 
द्वारा द्विविद-वध । 

पराभवं कुरूणां च एरेर्गाहेस्थ्यमद्भुतम्‌ । 
जरासन्धवधे मन्त्रो युधिष्ठिर - समागमः ॥२६॥ 


(६०) श्रीबलराम द्वारा कौरवोंका पराभव, (६६) का 
अद्भुत गाहस्थ्य, (७० ) जरासन्ध-वधको मन्त्रणा, (७१) युधिष्ठिरसे मिलन, 


जरासन्धवधो भीमाहिग्जयश्चार्जुनादिभिः । 
शिशुपालवधो यज्ञे : दुर्योधनपराभवः ॥२७॥ 


(७२) भीमके द्वारा जरासन्ध-वघ, (७३) श्र्जुनादि द्वारा दिग्विजय, 
(७४) राजसूय यज्ञमें श्रीकृष्ण द्वारा शिशुपाल-वध, ( ७५ ) दुर्योषनका 


अपमान, 
शाल्वस्ययुद्धं यदुभिः शाल्वस्य हरिणावधः। 
दन्तवक्रस्य सूतान्तः वल्वलान्तश्च सीरिणा ॥२८॥ 


(७६) यादवोंके साथ शाल्वका युद्ध, (७७) श्रीकृष्ण द्वारा शाल्व- 
वघ (७८) दन्तवक्रका उसके सूत (भाई) के साथ वध, (७६) सीरी-हलघर 
बलराम हारा बल्वल देत्यका वध , 


श्रीदामकृष्णसञ्गल्पः श्रीदाम्नः सम्पदङ्कुता । 
सुहृत्सङ्ग: कुरुक्षेत्र कृष्णोद्वाहाभिवर्णनम्‌ ॥२६॥ 


(८०) श्रीदामा और श्रीकृष्णको बात-चोत, (८१) श्रीदामाको- 
अदभुत सम्पत्ति देना, (८२) कुरक्ष त्रमें सुहूदोंका मिलन, (८३) रानियों 
द्वारा श्रीकृष्णके बिवाहोंका वर्णन, 

वसुदेवस्य यज्ञश्च सृतपुत्रप्रदर्शंनम्‌ । 

श्रुतदेवस्य चातिथ्यं वेदस्तुतिनिरूपणम्‌ ॥३०॥ 
(८४) वसुदेवजीका यज्ञ, (८५) देवकीजीको उनके मृत पुत्र लाकर 
दिखा देना, ( ८६ ) श्रुतदेवका आतिथ्य-स्वीकार, (८७) वेद-स्वुति द्वारा 
श्री कृष्णके ब्रह्मत्वका निरूपण, 

देवत्रयविभागशच द्विजपुत्राहृतिस्तथा । 

कृष्णकीत्युपसंहार इतीदं द्वारकाङृते ॥३१॥ 


(८८) तीनों देवता ब्रह्मा, विष्णु, महेश (के गुणोंका) विभाग 
(८९) मृत द्विज-पुत्रोंको ले आना (६०) श्रीकृष्ण-यशोगाथाका उपसंहार, 
ये (उनचास) अध्याय द्वारिका-चरितके हैं । 


ऊनचत्वाररिशतोक्ते अध्यायेः पादवणित: ॥ 
उनचास ग्रध्यायोंमें इस स्कन्धका एक पाद-उत्त राधे वणित हुआ है। 


॥ दशम स्कन्ध समाप्त ॥ 


एकादश स्कन्ध 


मुक्तिरेकादशस्कन्धेऽध्यायैक त्रिशतोदिता | 
तत्र कर्मज्ञाननिष्ठाभेदात्‌ प्रकरणद्वयम्‌ ॥ १॥ 


एकादश स्कन्धमें मुक्तिका निरूपण इकतीस श्रध्यायोंमें किया गया 
है। उसमें कर्म-निष्ठा और ज्ञान-निष्ठाके भेदसे दो प्रकरण हैं। 


पञ्चाध्यायास्तयोराद्यं तत्राद्ये युगपत्‌ क्षयः । | 
विष्णुगुप्ते यदुकुले पिप्रशापाद्विरक्तये ॥ २॥ 


उसमें प्रथम पाँच अध्याय कर्मनिष्ठाके हैं। उनमें भी पहिले 
मध्यायमें श्रीहरिसे रक्षित यदुकुलका विप्रशापसे एक साथ विनाशका 
वर्णन है जो वराग्यके लिए है। 

द्वौ चतुष्टयमेको द्वौ प्रश्ना: शेषेषु सोत्तराः । 
ज्ञात्‌ भागवतान्‌ धर्मान्‌ पुंसो मायां तदत्ययम्‌ ॥ ३ ॥ 
शेष चार अध्यायोमें-से द्वितीयमें दो , तृतीयमें चार , चतुर्थमें एक 
और पञ्चममें दो प्रश्‍न ( कुल मिलाकर नौ प्रश्‍न) उत्तर सहित है । 


भागवत धर्मको जाननेके लिए , भगवानका स्वरूप , उनकी माया भौर 
उस मायासे छूटनेके उपाय जाननेके लिए ये प्रश्नोत्तर हैं । 


ब्रह्मकर्मावतारालिमभक्ताप्ति युगस्थितिम्‌ । 

नवप्रइनान्निमिश्चक्रे तानाचख्युनंवाषेभा: ॥ ४॥ 

भागवत धर्म, अवतार-समूह , अभक्तकी गति तथा युग-घर्म 
सम्बन्धी नौ प्रश्न महाराज निमिने किये और ऋषभदेवजीके नव योगेश्वर 
पुत्रोंने उनके उत्तर दिये । 


अब उत्तरका सारांश कहते हैं-- 
सर्वकर्मापणं विष्णो रागद्वेषविवजितः । 
मिथ्यार्थदशंनासक्तिः विपयेय - विमशनम्‌ ॥ ५॥ 


भगवान्‌ श्रीहरिको समस्त कर्म आपत कर देना (भागवत-धमे ), 
रागद्वेषसे रहित रहना ( भागवत पुरुष ), सब पदार्थोको मिथ्या देखनेमें 
आसक्ति-विवेक ( माया ) , विपयेय-भनात्मामें आत्मा ओर आत्ममें 


' अनात्माके अमका विमर्शन-मनन (मायासे त्राण), 


सवेत्रानुगत शुद्ध वेदतन्त्राच्युताचेनम्‌ । 

पुरुषादिवपुर्लीला कालचक्र परिश्रम: ॥ ६॥ 
सर्वत्र व्यापक शुद्ध तत्त्व (ब्रह्म), वैदिक तथा तन्त्र-र्वाणत . रीतिसे 
श्रीहरिका अचेन , आदि पुरुषकी भवतार-लीला ( अवतारावलि ), काल- 
चक्रका परिभ्रमण (अभक्तका उसमें भटकना), 


ध्यानं यागोअर्चन स्तोत्रं उत्तराणि नवा$ड्थ्रिभिः । 


(सतयुगमें) भ्यान, (त्रेतामें) यज्ञ, (द्वापरमें) अचेन, (कलमें) स्तोत्र, 
--( ये युग-धर्म )--इस प्रकार संक्षिप्ततः उत्तरोंका सार है। 

धर्मे भागवतेऽभ्यासः पूंभिर्भागवतैः सह ॥ ७॥ 


जितमायस्य धाम स्वमारोढुं भूमिकोत्तरा। 
मायाजयोऽधराभक्तिः ज्ञानकर्मसम्‌च्चयात्‌ ॥ ८ ॥ 
पुरुषके लिए स्वधाम ( भगवद्धाम ) आरोहणके लिए यह उत्तम 

भूमिका है कि ( मायाजयके पश्चात्‌ ) भगवद्भक्त पुरुषोंके साथ भागवत 
धर्मोका अभ्यास करे । ज्ञान और कर्मके समुच्चयसे मायाजय होता है और 
अधरा-अलोकिक-भक्ति प्राप्त होती है। 

अवतारकथातोऽतः काम्यत्यागेशकीतेनम्‌ । 

इति भूमिशचतसृभिरध्यायानां चतुष्टयम्‌ ॥ ६ ॥ 

अवतार-कथाका तात्पर्य है कि काम्य ( सकाम ) भावको त्यागकर 
श्रीहरिका कीत्तन करना चाहिये। इस प्रकार चार भूमिकाओंके वर्णेन 
करनेके लिए चार अध्याय हैं। १ संसारमें मिथ्यात्व-दशन, २ तत्त्व- 
विमर्शसे मायाजय, ३ भक्तोंके साथ भागवत धर्माभ्यास, ४ निष्काम 
हरि-कीत्तन--ये चार भूमिकाएं हँ। 

वसुदेवाय जायन्तेयोपाख्यानमिदं जगौ। 

मुमुक्षवे द्वारवत्यां नारदस्तद्गृहागतः ॥१०॥ 

जयन्ती ( ऋषभदेवजीकी पत्नी ) के पुत्रों-नवयोगेश्वोंका यह्‌ 
उपाख्यान मोक्षेच्छु वसुदेवजीसे द्वारिकामें उनके घर आये देवषि नारदने 
सुनाया था। 

पाँच अध्याओंका तात्पर्यं कहकर अब ज्ञान-निष्ठा प्रकरण प्रारम्भ 
करते हैं-- 


त्रिष्णौरभ्यर्थतां दैवेः स्ववेसेत्युद्धवेन च। 
स्वधाम नयमेत्यूचे षष्ठे सम्वादकारणम्‌ ॥११॥ 


देवताओकि द्वारा श्रीकृष्णसे प्राथेना की गयी कि आप अब स्वधाम 
वधारें । तब उद्धवने भगवान्‌से कहा कि आप मुझे भी अपने धाम ले चलें । 


छठे अध्यायमें यह वर्णन श्रीकृष्ण-उद्धव-संवादका कारण रूप है । 

चतुर्द्धात्रीनयैकै द्वौ द्वावेके चेकक़ द्विधा। 
दो द्विधा त्रोंश्‍चद्धेकमेकमेक च सोत्तरान्‌ ॥१२॥ 


भगवानूने एक प्रश्नका उत्तर चार प्रकारसे चार अध्यायोंमें 
दिया है। इसी प्रकार एक प्रश्नका उत्तर तीन अध्यायोंमें , दो-दो 
प्रश्नोंके उत्तर एक-एक श्रध्यायोंमें हैं। इस प्रकार दो-दो अध्यायोंके 
ये दो भाग है। उत्तर - सहित कुल नौ प्रश्‍न तीन और आधे 
अध्यायमें है। 

प्रश्नान्‌ शेषेषु हित्वान्त्यौ ममाहं लयदशनौ । 


प्रश्‍नोंके विवरण यहाँ हैं, शेष अन्तिम दो अध्याय (३०,३१) जिनमें 
ममत्वलय (यदुवंश-क्षय) और श्रीकृषणका परमधाम-गमन ( अहंलय ) 
छोड़ दिये गये हैं । 


अब ऊपर कहे बाईस प्रश्‍नोंका विवरण देते हँ-- 


सङ्गत्थाग उपायस्य सत्सङ्गासङ्गयोस्सताम्‌ ॥१३॥ 
भक्तर्जीवस्य विषयासक्तौ हष्टेऽपि दुषणे । 
हेतोहस-सनन्दादि सम्वादस्योत्तमस्य च॥१४॥ 


१ उद्धवको प्रश्‍नेच्छा, २ सद्भ-आसक्ति-त्यागका उपाय, ३ सत्सङ्गसे 
सत्पुरुषोंका बन्धन-मोक्ष, ४ भक्ति, ५ जीवत्व, ६ दोष दीखनेपर भी 
विषयोंमें आसक्ति, ७ भगवान हंस तथा सनक - सनन्दनादि- 
सम्वाद, 


श्रेयस्सु ध्यानयोगस्य सिद्धीनां च विभूतिवतू । 
वर्णाश्नमादि धर्मस्य ज्ञानादीनां यमादिवतू ॥१५॥ 


८ उत्तम श्रेय, & ध्यान योग, १० सिद्धिया, ११ विभुतियाँ, ` 
१२ वर्णाश्रम श्रादि धर्म, १३ ज्ञान विज्ञान-वेराग्य, १४ यम-नियम, 

गुणदोषापवादस्य तत्त्वसंख्याव्यवस्थिते: । 
क्षेत्रक्षेत्रज्ञभेदस्य देहयोगवियोगयो: ॥ १६।। 


१५ गुण-दोषका अपवाद, १६ तत्त्वोंकी संख्याकी व्यवस्था, १७ क्षेत्र- 
क्षेत्रज्ञका भेद, १८ शरीरका संयोग-वियोग, 
अभिमान निवृत्तश्च क्रियायोगस्य सस्सृतौ । 
अधिष्ठानस्य भक्तश्च परस्याः सम्बुभुत्सया ॥१७॥ 


प्रश्नान्‌ द्वाविशति चक्र कृष्णं प्रत्युद्धवः क्रमात्‌ । 


१६ अभिमानकी निवृत्ति, २० क्रियायोग, २१ श्रधिष्ठान, २२ परम 
पुरुषकी भक्ति,-इनके सम्बन्धमें जाननेकी इच्छासे उद्धवने श्री कृष्णसे 
इन बाईस विषयोंके प्रश्‍न क्रमशः किये । 


अब इनके उत्तरका वर्णन देते हैं-- 
हेयोपादैय निर्द्ारः स्वाप्ते सुप्तप्रबुद्धवत्‌ ॥१८॥ 


मिथः कृष्णकथासक्ताः प्रेम्णेव हरिदासता। 

स्वसृष्टाऽनुप्रविष्टोऽसौ रजः सम्मिश्रसत्वता ॥१६॥ 

१ हेय (त्याज्य) तथा उपादेय ( उपयोगी ) का ठीक निर्णय, 
२ स्वप्तमें सोये ओर जागतेकी स्थिति (आसक्त शोर अनासक्त ), 
३ परस्पर श्रीकृष्णकी चर्चा, ४ केवल प्रेमसे-कामना-रहित भगवानका 
दास्य, ५ अपने बनाये हुओंमें वह निर्माता ह रूपसे प्रविष्ट है, 
६ रजोगुणसे मिली सात्त्विकता (भर्चा-सत्सङ्गादि क्रियाशीलता ), 

गुणचित्तोभयत्यागो भक्तिरव्यभिचारितः । 

अरूपचिन्तनं सरूपैः ध्यातृध्येयसमानता ॥२०॥ 
७ गुण और चित्त दोनोंका त्याग, ८ अव्यभिचारिणी (नेष्ठिको) 
भक्ति, & उपायों द्वारा निराकारका चिन्तन, १० ध्याता और ध्येयको 
समानता, 

ततो तत्रोत्कटं सत्वं कर्मत्यागः शनेः शनैः। 

द्वरे हेये द्रे उपादेये गुणदोषावभिद्भि दौ ॥२१॥ 
११ उसमें प्रबल सत्त्वगुणका उदय, १२ धीरे-धीरे कर्मका 
त्याग (घर्मादिसे भी उपरामता), १३ ज्ञानादि ग्रौर यज्ञादिमें भी दो 
हेय और दो उपादेय, १४ अन्ततः गुण-दोषके भेदको ही न जानना, 

कर्माणि ज्ञानभक्तचोने सा सा संख्याप्रकल्पनात्‌ । 

स्वतः सिद्धः पुमान्नान्यत्‌ मनोगन्त्रभिमान्यजः ॥२२॥ 
१५ ज्ञान और भक्ति कर्म नहीं हैं, १६ तत्त्व-प्रसंख्यानकी बह-वह संख्या 
नाना मतोंसे कल्पित है, १७ स्वतः सिद्ध (स्वयं प्रकाश) पुरुष क्षेत्रज्ञसे 
भिन्न दूसरा क्षेत्र नहीं है, १८ (देहके संयोग-वियोगका हेतु) मनकी 
गतिके अभिमानके कारण है, 

मनः गत्रुजयः सम्यक्‌ प्रतिमादिष्वजाचेनम्‌ । 

पुमान्प्रकृत्योपगूढो विश्वमूर्तीशपुजनम्‌ ॥२३॥ 


पादेरद्वाविशतिविष्णोरुत्तराण्युद्धव प्रति । 
१६ मनरूपी छात्रुकों भली प्रकार जीतता, २० प्रतिमा 
सूर्य , जल , आदिमें भगवानूकी पूजा, २१ प्रकृतिमें उसके द्वारा छिपा 
अधिष्ठानहूप पुरुष, (२२) विश्वमूतिरूप परमेशवरकी पूजा। 
इस प्रकार इलोक्ोके बाइस चरणोंमें उद्धवके प्रति श्रीकृष्णके उत्तर साररूपमें 
दिये गये है । 
गुरुभिः पर्ञ्चावशत्या लोकतत्त्वपरीक्षणे ॥२४॥ 
हीनमध्यमोत्तमैरष्ट नवाष्टाभिस्त्रिधेकधा । 
आत्मतत्त्वपरीक्षायां वतुधेत्याद्यमृत्तरम्‌ ॥२५॥ 


(उद्धवके प्रश्‍नोंके) पहिले उत्तरके चार विभाग हँ--(इसमें अवधूत 
ब्राह्मणने) पच्चीस गुरुओंके द्वारा लोक-तत्त्वकी परीक्षा की। यह हीन, 
मध्यम तथा उत्तमके भेदसे तीन प्रकारका है । आठवें और नवें अध्यायमें 
इसका निरूपण है । सप्तम, अष्टम, नवममें इसका क्रमसे वर्णन है । आत्म- 
तत्त्वकी परीक्षामें वह एक ही प्रकारका है। (वह दसवें अध्यायमें है ) । 

ऋष्यनृण्याश्नमहृन्द्व भेदेन द्वादशं द्विधा। 

व्यवस्थेति तथा वेदोऽपीतिपञ्चदशं द्विधा ॥२६॥ 

आश्रमोंमें दो भेद हैं-एक ऋणी (ब्रह्मचारी-गृहस्थ ऋषि, पितर, 
देवताओंके कुणी हैं)। (वानप्रस्थ, संन्यासी) ऋणी नहीं हूँ । इस भेदसे उत्तर 
देनेके ऋमका बारहवें प्रश्नका उत्तर दो भागका- दो भध्यायोंका (सत्रहवें- 
अठारहवें श्रध्यायमें) है। पन्द्रहवें प्रश्नका उत्तर भी दो प्रकारका दो 
अध्यायों (बीस और इक्कीसमें) है ; क्योंकि व्यवस्था ऐसी है ओर वही 
वेदमें भी है-यह उत्तर दो भागमें हो गया है। 

भिक्षुगीतस्य सांख्यस्य गुणलक्ष्येलगीतयोः । 

उक्तयोक्त मनसोऽरित्वं बलं भेदो रणे जय: ॥२७॥ 

मनके शत्रु होनेके कारण उसका बल, उसमें भेद डालना, उससे 
युद्ध ओर उसपर विजय क्रमशः भिक्षुगीत, सांख्यका वर्णन, गुणोंका लक्षण 
ऐल गीतमें वणित किया गया है । 

ऊर्नावशं चतुर्धेव चतु्भिद्वादशोत्तरेः । 

पञ्चद्वादशभिः षड्भिः ` षड्त्रयोविशतिस्ततः ॥२८॥ 

उन्नीसवें प्रश्‍नमें मनोजयका उपाय पूछा गया था, उसका उत्तर 
चार भेद करके (सत्ताइसवें श्लोकमें) दिया गया। इस प्रकार चार प्रइनोंके 
उत्तर बारह अध्यायोंमें दिये गये हैं । पाँच प्रश्‍नोंके उत्तर बारह भ्रध्यायोंमें 
और छ; प्रश्नोंके उत्तर छः अध्यायोंमें दिये गये । इस रीतिसे तेइसवें 
मध्याय तक थे उत्तर हुए । 

निःसङ्गत्वे गुणत्यागे भक्तिदाढ्येऽपकमंणि । 

तत्त्वज्ञाने चोपयोगातूत्रिद्विद्वित्रिमेलनम्‌ ॥२६॥ 

नि:संगताके वर्णनके लिए तीन अध्याय, गुणोंके त्यागके लिए दो 
अध्याय, भक्तिकी दृढ़ताके लिए दो अध्याय, अपकर्मोके वर्णनके दो 


अध्याय और तत्तवज्ञानके वर्णनके लिए तीन अध्यायोंका उपयोग किया 
ग्या है। 

तद्धेतुष्वपि निष्कम्पो निःसंज्भोडच्छेदलेपक: । 
विशोधको मलत्यागी त्यक्तो विक्रिययाइभिद: ॥३०॥ 
कम्प-संगादिके कारण रहते भी पुरुष पर्वतके समान निष्कम्प रहे, 
असंग रहे (वायुके समान), भेद मिटानेवाला रहे (आकाशके समान), शुद्ध 
करनेवाला रहे (जलके समान), मलिनताका त्याग करनेवाला रहे (अग्निके 
समान), त्याग करनेपर भी निविकार रहे (चद्रन्माके समान), अभेद-एकरस 
रहे (सूर्थके समान), 
निःस्तेहो दिष्ट्क्‌ क्षोभहीनो खूपाप्रलोभितः । 
सारग्राह्यस्पशंमुढो निर्लोभो गीत्यवञ्चितः ॥३१॥ 
( कपोतसे सौखकर ) स्नेहृहीन, ( अजगरके समान ) भाग्यसे प्राप्त 
आहारसे सन्तुष्ट, ( समुद्र जैसा ) क्षोभहीन, ( पतङ्गसे सीखकर ) रूपसे 
प्रलुब्ध न होना, ( मधुमकखी जैसा, ) सारग्राही, ( हाथीसे सीखकर ) स्पशेसे 
मूढ़ न होना, ( मधु निक लने वालेसे सीखकर ) निर्लोभ, ( हिरनसे सीख ) 
गीतसे अनासक्त रहना, 
रसामूढो विमुक्ताशोऽपरिग्राह्मभिमानमुक्‌ । 
एकः एकमनाः गुप्तसिद्धोकाः धृतनिश्चयः ॥।३२॥ 
(मछलीसे सीखकर) रससे मूढ़ न होना, (पिंगलाके समान) आशा- 
त्यागी, (चीलसे सीकर) अपरिग्रही, ( बालकके समान ) अभिमान रहित, 
(कुमारीको चुड़ीके समान) एकाकी, (बाण बनाने वालेके समान) एकाग्रमन, 
( सके समान ) गुप्त तथा अनायास प्राप्त घरमें रहनेवाला, ( मकड़ीके 
समान ) दृढनिश्चयी, 
ईशस्येकस्य कत्तु त्वे ध्यातुर्ध्ययात्मनास्थितौ । 
देहास्वत्वे च पुरुषः क्रियते गुरुभिः क्रमात्‌ ॥३३॥ 
( मकड़ीके समान ही ) एकमात्र ईश्वरको ही जगत्कारण :समझना 
( भृङ्गी कीटसे शिक्षा लेना ) ध्याता ही ध्येयके रूपमें स्थित है, अपने 
शरीरसे सीखकर दृढनिश्चय हो जाना--इस प्रकार विभिन्न गुरुओंसे शिक्षा 
ग्रहण करनेका क्रमशः वणन है । 

उपायत्वेऽन्तरङ्गास्ते क्रमात्‌ त्रिस्कन्धता तत: । 

देहस्य 'पृथगुह्देशः श्रैष्ठ्यान्नेदिष्ठताक्कतात्‌ ॥३४॥ 

उपायके रूपमें ग्रासक्ति-त्यागमें ( ये ऊपरके गुण ) अन्तरङ्ग हैं, 
अतएव इनमें क्रमसे (हीन, मध्यम, उत्तम) यह तीन भेद है । इसमें देहको श्रेष्ठ 
होनेके कारण पृथक उद्देश्य बनाया गया है। दूसरे गुरओंको इतना नहीं , 
क्योंकि देह श्रौर (अन्योमें सर्निकृष्ट-विप्रकृष्टका अन्तर है ।) 

स्वोत्तरात्पृथगुहिष्टौ द्वितीयेकोनविशकौ । 

प्रश्नौ प्रागुत्तरेणापि योगं बोधयितुं कृतौ ॥३५॥ 

उन्नीसवाँ (अभिपान-निवृत्तिका) प्रश्‍न और दूसरा (सत्सङ्ग-असङ्ग- 
का) प्रश्‍न । इनका उत्तर भगवानूने स्वयं पृथक्‌ अध्यायमें दिया । योगका 
सम्बन्ध पहिले अध्यायके उत्तरसे भी है, यह सूचित करनेके लिए ऐसा 
किया गया है। 

प्रथमः पञ्चमः षष्ठो दशमोऽथ त्रयोदशः । 

एकविश इति प्रश्‍नाः षडुत्थापन पूर्वकाः ॥३६॥ 

पहिला , पाँचवाँ , छठा , दशाँ, तेरहवाँ और इक्कोसवाँ-ये छः 
प्रश्‍न उत्थापनपूर्वक अर्थात्‌ पहिले प्रसंगकी प्रेरणासे उठे हैं। (शेष उद्धवने 
स्वयं किये हैं । ) 

निःसङ्गता कथं कीहृक्‌ तन्निर्वाहशच येर्यंथा । 

भक्तेर्यो विषयस्तस्मिन्‌ सत्यन्यस्मिन्‌ रतिः कथम्‌ ॥३७॥ 

ग्रसङ्गता केसे होती है, कैसी होती है, उसका निर्वाह जिनके 
द्वारा और जसे होता है, भक्तिका जो विषय भगवान्‌ है, वे भपनेसे 
भिन्न--अन्य हैं तो अन्यमें प्रीति कंसे होगी । 

सा कथं भक्तितुल्यं कि कथं भक्तिरगृणोज्िते । 

वैयेः कामार्थं धर्मेषु . येर्मोक्षेऽन्तबहिर्मुखेः ॥३८॥ 
. वह निःसद्धता भक्तिके समान कंसे हो सकती है। निगुंणमें भक्ति 
कया होगी , कंसे होगी । काम अर्थं , धमंमें-अन्तमुंल ओर बहिमुंख 

लोगों द्वारा जिन-जिनके द्वारा भक्ति हुई, उनका वणन | 

ते कीहशाः श्रृतिर्भेक्तिपरा च स्मृतयः कथम्‌ । 


कीहक्‌ भक्तः कथं दौस्थ्यमभिमानक्षयः कथम्‌ ॥३६।॥ 

बे श्रुतियाँ भक्तिपरायण केसी हैं, स्मृतियाँ (भक्तिपरायण) केसे 
हैं, भक्त कैसे होते हैं, अत्यन्त कठिनतासे स्थिति कसे होती है, अभिमानका 
नाश कैसे होता है। (यह सब विभिन्न अध्यायोंमें वणित है) । 

कि करमंज्ञानभक्तीनां सूचितानां पुनः पुनः । 

सर्वोपदेशसाराणां स्वरूपमिति संगतिः ॥४०॥ 


कर्म, ज्ञात भौर भक्तिको बार-बार सूचित करनेसे क्या लाभ। 
(यह एकादश स्कन्ध) सब उपदेशोंके सारांशका स्वरूप है--यही (उचित) 
संगति है । 


॥ एकादश स्कन्ध समाप्त ॥ 


ह्रादश स्कन्ध 


आश्रयो द्वादशस्कन्धे त्रयोदशभिरीरितः। 

ग्राश्रयरच परं ब्रह्म परमात्मा रमापतिः॥ १॥ 

द्वादशस्कन्धके तेरह अध्यायोंमें आश्रय तत्त्वका वर्णन किया गया 
है।.वह आश्रय परम ब्रह्म परमात्मा भीलक्ष्मीनाथ नारायण ही हैं। 

यतः प्रपञ्चधीस्तत्र सर्प स्रग्धीरिवाश्रिता । 

उपादेयानुपादेयावाश्रयाश्रयिणौ च तौ॥२॥ 

निस(आश्रयतत्त्व)में प्रपञ्च(जगत्‌)बुद्धि सर्पमें मालाके भ्रमके 
समान हो रही है, उपादेय ओर ग्रनुपादेयकी बुद्धि है। ्राश्नय और आश्रय 


लेनेवाला भी वही है। (तात्पर्ये है कि आधय-आश्रयी भेदसे दो प्रकरण इस 
सकन्धमें हैं ।) 

अतः चतुर्भि रध्याये रनुपादेयतोदिता । 
उत्तरोत्तर दुस्थत्वात्स्थापकानांः स्थितेरपि ॥ ३॥ 
अतः चार अध्यायोंमें अनुपादेयता कही गयी है। उत्तरोत्तर इनमें 


स्थिति कठिन है अथवा स्थापककी स्थितिका इनमें वर्णन है। (राजाओंका 
दौर्बल्य प्रथम अध्यायमें, आयुबलादि स्थिति द्वितीय अध्यायमें), 


युगे गयुगेऽन्यथाभावात्‌ कालग्रस्ततया तथा । 

उपादेयत्वमेकेन परीक्षित्फलदशनात्‌ ॥ ४॥ 
युग-युगमें भिन्न-भिन्न भाव (तृतीय अध्यायमें), सबका कालग्रस्त 
होनेसे यह भाव परिवर्तन (चतुर्थ अध्यायमें) और एक अध्याय (पञ्चम) 
में परीक्षितकी गति-मोक्षका वर्णन करनेसे उपादेयका प्रतिपादन है । 

श्रवणं मननं ध्यानं चेत्युपादानहेतव: । 

तत्र श्रवणसिद्ध्यर्थं द्वाभ्यां शब्दस्य सम्भवः ॥ ५॥ 

उपादेय तत्त्वकी प्राप्तिके कारण हैं श्रवण, मनन और ध्यान। इनमें-से 
श्रवणकी सिद्धिके लिए (छठे भोर सातवें) दो ग्रध्यायोंमें वेदोंके प्राकट्यक 
वर्णन है। 

वरेदोपवेदभिन्तस्य मार्कण्डेयकथा त्रिभिः । 

विष्णुमाया शिवेक्षाभिभिन्ना मननसिद्धये ॥ ६ ॥ 


बेद, उपवेद (पुराणादि) से पृथक्‌ आठवें, नोवें और दसवें तीन 
अध्याथोंमें मार्कण्डेयजीकी कथा है । इसमें शंकरजीके दर्शनसे विष्णुमायाकी 
निवृत्तिका वर्णन है। यह कथा मननकी सिद्धिके लिए है 


मू्तस्तत्त्वं सूयंगत््वमेकेन ज्ञानसिद्धये । 
पुराणार्थोपसंहार फकेनेकेन तद्भिदा ॥ ७ ॥ 


सूतिका तत्त्व और सूयंव्यूहका वर्णन एक अध्याय (ग्यारहव) में 
ज्ञानकी सिद्धि (इनका ज्ञान कराने) के लिए है। पुराणोंका स्वरूप तथा 


न 


ग्रन्यका उपसंहार बारहवें ओर तेरहवें अध्यायमें अन्य पुराणोंसे 
श्रीमद्भागवतका भेद--श्रेष्ठत्व बतलानेके लिए है। 

अष्टादश दश त्रिशत्‌ त्र्याधिका नर्वावशतिः । 
षडविशतिर्दुशनवपञ्चदशभिविशतिस्त्रिभिः ॥८॥ 


चतुभिशचाथ नवतिरेकत्रिशत त्रयोदश । 

इति भागवतेऽध्याया एकत्रिशच्छतत्रयम्‌ ॥ & ॥ 

(प्रथम स्कन्धमें) अठारह, (द्वितीयमें) दस, (तृतीयम) तेतीस, 
(चतुर्थमें) उन्तीस, (पञ्चममें) छब्बीस, (षष्ठमे) उन्नीस, (सप्तममें ) 
पन्द्रह, (अष्टममें ) तेइस, (नवममें ) चौबीस, (दशममें) नब्बे, (एकादशमें) 
इकतीस, और (द्वादशमेँ) तेरह--इस प्रकार श्रीमद्भागवतमें कुल तीन सौ 
इकतीस अध्याय हैं*। 

एकादि नियमेनेतानभ्यसेच्छक्तितो$न्वहम्‌ । 

वक्ता श्रोतर्य्यप्यश्रोता वक्तिय्येन्यत्र चिन्तकः ॥ १०॥। 

अपनी शक्तिके श्रनुसार एक दिनसे लेकर जितने दिनमें सम्भव 
हो-प्रतिदिन तियमपुर्वेक श्रीमद्भागवतके इन भध्यायोंका अभ्यास करे । 
श्रोता हों तो वक्ता होकर सुनावे। वक्ता हों तो स्वयं श्रोता 
बनकर सुने। दोनों सुविधा न हों तो अकेले चिन्तन करे। 

शास्त्र स्कन्धे प्रकरणऽध्याये वाक्ये पदेऽक्षरे । 

गुरूपदिष्टो योऽर्थस्तं . विमृशन्विष्णुतत्परः ॥११॥ 

सम्पूर्ण शास्त्र--ग्रन्थ, स्कन्ध, प्रकरण, अध्याय, वाक्य, पद और 
अक्षर-इन सातोंके सम्बन्धमें गुरुपरम्परासे उपदिष्ट अर्थका विचार करता 
हुआ विष्णु परायण रहे । 

एकं तेजस्त्रिधा यद्वत्सूयंमण्डलरश्मिभि: । 

एक ब्रह्म तथा तद्वद्विष्णुमायात्मभिर्मतम्‌ ॥१२॥ 

जसे एक ही तेज सूर्यं (अधिदेवता), मण्डल (पिण्ड) और किरणोंके 
रूपमें तीन प्रकारका है, वसे एक ही ब्रह्म विष्णुमायासे तीन रूपोंमें 
भासमान समझना चाहिये । 


* श्रीमद्‌भागवतमें स्कन्धोंकी ग्रध्याय-संख्याके श्रन्तरके सम्बन्धमें नोट उन स्थानोंपर' 
ही दे दिये गये हैं । वर्तमान प्रतियोंमें ग्रध्यायोंकी कुल संख्या ३३५ हैं । 

मण्डलान्निगंते सूर्यऽनेकत्वं रश्मिता यथा । 
मायया निर्गते विष्णो तथाऽनेकत्वमात्मता ॥१३॥ 


जसे सुयंमण्डलसे निकलनेपर किरणोंमें अनेकता श्रा जाती है, ऐसे 
ही भगवान्‌ नारायणमें मायासे जगत्में आनेपर जीवरूप अनेकता आ 


गयी है। 

यथा नयनसम्बन्धाद्द्रष्टारो रश्मयो रवे: । 

तथा ज्ञातार ग्रात्मानो देहसम्बन्धतो हरेः ॥१४॥ 

जसे नेत्रका सम्बन्ध होनेसे सूर्य श्रोर किरणोंके हम देखनेवाले हो 
जाते हैं (वस्तुतः नेत्राधिदेवताके रूपमें सूर्य ही देखता है), ऐसे ही शरीरके 
सम्बन्धसे जीव श्रीहरिका ज्ञाता होता है, (अन्यथा जीव भी वही हैं। 
उनमें ज्ञाता-ज्ञेय-भाव नहीं है) । 

विशेषस्तु यथात्मानश्चेतनत्वादुपासते । 

विष्णुं मायान्तरप्राप्तदुरवस्थानिवृत्तये ॥ १५॥ 


यह जीव विशेष हैं, ये मायासे परमात्मासे पृथक्‌ हो गये हैं। श्रतः 
चेतन होनेके कारण अपनी दुरवस्थाको दूर करनेके लिए श्रीहरिकी 
उपासना करते हैं । 

उपासन कर्मभक्तिज्ञानयोगस्त्रिधा क्रमात्‌ । 

येषां धीविषयेऽदोघा सदोषा नेव तैः कृतम्‌ ॥१६॥ 


उपासना क्रमशः तीन प्रकारकी होती है --कमेके द्वारा, भक्ति और 
ज्ञानयोग । जिनकी बुद्धि विषयोंमें दोष नहीं देखती, उनके लिए कर्मयोग 
है। जिनको बुद्धि विषयोंमें दोष देखती है, उनके लिए भक्तियोग ओर 
जिनमें दोनों नहीं-विषय-दप्टि ही नहीं, उनके लिए ज्ञानयोग है । 

कर्मणामपैण विष्णौ विष्णोवार्ता परस्परम्‌ । 

विजने चिन्तनं विष्णोर्योगानां लक्षणं क्रमात्‌ ॥१७॥ 

(कर्मयोग, भक्तियोग ओर ज्ञानयोग) इन योगोंका क्रमश: लक्षण 
यह है-कमे सब भगवानको अर्पण करना (कमयोग है) , परस्पर 

श्रीहरिकी ही चर्चा (भक्तियोग है ) , एकान्तमें श्रीनारायणका चिन्तन 
(ज्ञानयोग है) । 
इति भागवतस्यानुक्रमणी रमणीक्ृता । 
विदुषा बोपदेवेन विद्व त्केशवसूनुना ॥ १८॥ 
श्रीमद्‌भागवतकी यह अनुक्रमणिका पुणं हुई। विद्वद्वर्यं पं ० केशवजी- 
के पुत्र विद्वान्‌ बोपदेवने स्वात्मानन्दके लिए सकी रचना को । 
हरिलीलेति नामेयं हरिभक्त विलोक्यताम्‌ । 
अस्या विलोकनादेव हरौ भक्तिविवर्धते ॥ १६॥ 


इस अनुक्रमणीका नाम 'हरिलीला' है। श्रीहरिके भक्त इसे देखें ; 
क्योंकि इसको देखने (पढ्ने) मात्रसे भगवदूभक्ति बढती है ; 


॥ हरि-लीला सम्पूर्ण ॥ 

